Οικοσελίδα > Επιστήμη - Τεχνολογία > Χάκερς απέσπασαν $13,4 εκατ. από τράπεζα της Ινδίας μέσω κλωνοποιημένων καρτών\nΗ Cosmos Bank της Ινδίας ανακοίνωσε πως το Σαββατοκύριακο που μας πέρασε σπείρα από χάκερς απέσπασε $13,4 εκατ. από το δίκτυό της.\nΠολλαπλές αναφορές από άλλες χώρες κάνουν λόγο για μία ομάδα από χάκερς που χρησιμοποιεί κλωνοποιημένες κάρτες για να σηκώσει μετρητά από τα ΑΤΜs. Επίσης, οι επιτήδειοι έκαναν και μεταφορές ποσών μέσω της διαδικασίας SWIFT.\nΟι υπεύθυνοι εκτιμούν πως η επίθεση είχε δύο σκέλη. Αρχικώς, το περασμένο Σάββατο και μεταξύ 15:00 και 22:00 (τοπική ώρα) μέλη της σπείρας «σήκωναν» χρήματα από ATMs 28 διαφορετικών χωρών. Σύμφωνα με τους Hindustan Times σε αυτό το επτάωρο έγιναν 15 χιλιάδες συναλλαγές.\nΑκολούθησε η δεύτερη φάση δύο μέρες μετά, κατά την οποία έγιναν μεταφορές ποσών (SWIFT) σε άλλους λογαριασμούς. Η μία από αυτές ήταν αξίας $1,93 εκατομμυρίων, ποσό που μεταφέρθηκε σε τράπεζα του Hong Kong.\nΟ ερευνητής ασφαλείας, Brian Krebs, ανέφερε πως ενημερώθηκε για μία εμπιστευτική προειδοποίηση που είχε σταλεί από το FBI στις αμερικανικές τράπεζες προειδοποιώντας τες για μία ενδεχόμενη επίθεση μέσω αναλήψεων στα ATMs, εναντίον ενός [τότε] ανώνυμου χρηματοπιστωτικού ιδρύματος, το οποίο διαπιστώθηκε στην πορεία πως είναι η Cosmos Bank.\nΗ προειδοποίηση του FBI ανέφερε ρητώς πως η κυβερνοεπίθεση θα γινόταν μέσω των ATMs και πως θα λάμβανε χώρα εντός του περασμένου Σαββατοκύριακου, όπως και τελικά έγινε (τουλάχιστον ως προς το πρώτο σκέλος της). Αυτή τη στιγμή εκτιμάται πως το πρόβλημα προέκυψε από υποκλοπή σε εταιρεία που εκδίδει τραπεζικές κάρτες.\n«Οι κυβερνο-εγκληματίες συνήθως δημιουργούν ψευδή αντίγραφα νόμιμων καρτών αποστέλλοντας τα κλεμμένα δεδομένα σε συνεργάτες τους οι οποίοι και τα αντιγράφουν σε επαναχρησιμοποιήσιμες μαγνητικές κάρτες, όπως κάρτες δώρων που αγοράζονται στα καταστήματα λιανικής πώλησης», προειδοποίησε το FBI. «Σε ένα προκαθορισμένο χρονικό σημείο, όλα τα μέλη της σπείρας σηκώνουν [από τα ATMs] ταυτόχρονα χρήματα με τις κάρτες αυτές».\nΗ Cosmos Bank ανέφερε μεν πως όλες οι καταθέσεις των πελατών της είναι ασφαλείς, ανέστειλε όμως τις ηλεκτρονικές συναλλαγές μετά το περιστατικό. Αν και δεν έχει έως τώρα υπάρξει επίσημη ανακοίνωση που να «δείχνει» τους ενόχους, οι Economic Times της Ινδίας έγραψαν πως είναι πολύ πιθανό πίσω από την επίθεση να κρύβεται το Lazarus Group της Βόρειας Κορέας. Η συγκεκριμένη ομάδα είχε προσπαθήσει και πάλι στο παρελθόν να χακάρει τα συστήματα των τοπικών τραπεζών.\nΟι Economic Times αναφέρουν επίσης πως για τη συγκεκριμένη επίθεση οι χάκερς αρχικώς διέρρηξαν τα συστήματα ασφαλείας (firewall & servers) της τράπεζας τα οποία είναι υπεύθυνα για τις εγκρίσεις των αναλήψεων μέσω των ATMs. Στην πορεία, δημιούργησαν τον δικό τους proxy server ο οποίος και ενέκρινε τις συναλλαγές με τις κλωνοποιημένες κάρτες.


Παπαρδέλες με πέστο βασιλικού και αβοκάντο - Business Woman\nΠαπαρδέλες με πέστο βασιλικού και αβοκάντο\nΝόστιμες και θρεπτικές\nΟι παπαρδέλες αρέσουν σε όλους άρα είναι μια σίγουρη επιλογή για την οικογένεια. Μπορεί να είναι και χρωματιστές καμωμένες με πολτό λαχανικών. Εμείς διαλέγουμε τις παραδοσιακές γιατί δένει καλύτερα το πέστο, που είναι ξεχωριστό.\nΣτο κανονικό πέστο χρησιμοποιούμε μόνον βασιλικό, όμως εμείς προσθέτουμε και το πολύ θρεπτικό αβοκάντο και αντί για το κλασσικό κουκουνάρι προτιμάμε τα αμύγδαλα. Για τυρί αντί της παρμεζάνες χρησιμοποιούμε μια ελληνικότατη κεφαλογραβιέρα.\nΗ αγαπημένη μου φίλη Ερμιόνη Χαχάλου που είναι πρόεδρος της γυναικείας ΚοινΣεπ Έρκυνα που φτιάχνουν τα ωραιότερα ζυμαρικά και σάλτσες και τα γλυκά κουταλιού τους που δεν παίζονται…\nΑπό την Ερμιόνη Χαχάλου, ΚοινΣεπ Έρκυνα, Λιβαδειά\n500 γρ. παπαρδέλες χειροποίητες ή ταλιατέλλες\n150 γρ. κεφαλογραβιέρα τριμμένη ή μυζήθρα\nΈνα ματσάκι φρέσκο βασιλικό\nΔύο σκελίδες σκόρδο χωρίς φύτρα\n¾ φλιτζανιού ελαιόλαδο εκλεκτό\nΜισό φλιτζάνι αμύγδαλα ή κουκουνάρι\n3 κ.σ. τριμμένο τυρί κεφαλογραβιέρα\nΣε μεγάλη κατσαρόλα βάζουμε μπόλικο νερό και μόλις αρχίσει ο βρασμός ρίχνουμε αλάτι και προσθέτουμε τις παπαρδέλες, χωρίς να τις κόψουμε.\nΤις αφήνουμε να βράσουν για 3-4 λεπτά και μόλις είναι έτοιμες τις σουρώνουμε.\nΠροσοχή τα ζυμαρικά δεν ξεπλένονται ποτέ απλά τα ραντίζουμε με λίγο ελαιόλαδο.\nΦτιάχνουμε το πέστο βασιλικού.\nΠλένουμε καλά τα φύλλα από πλατύφυλλο βασιλικό και τα σκουπίζουμε με πετσέτα ή απορροφητικό χαρτί για να φύγει εντελώς η υγρασία.\nΤα βάζουμε στο μπλέντερ μαζί με φρέσκο ελαιόλαδο, αμύγδαλα ή κουκουνάρι, το σκόρδο και λίγο τυρί τριμμένο και τα χτυπάμε μέχρι να έχουμε μια ωραία πράσινη σάλτσα ελάχιστα πηκτή.\nΣερβίρουμε σε βαθύ πιάτο που έχουμε στρώσει με τριμμένο τυρί από πάνω βάζουμε τις παπαρδέλες και ρίχνουμε το πέστο βασιλικού.\nΠασπαλίζουμε με τυρί και πιπέρια.\nΖαφείρης Τρικαλινός: “Ψυχή του Αυγοτάραχου”\nΚιμαδόπιτα της Τάτας: Νοστιμιά και θαλπωρή…


ΑΣΤΡΟΛΟΓΙΚΟ ΔΕΛΤΙΟ 20-3-2018\nΑρχική σελίδα Θέματα Αστρολογικό Δελτίο Αστρολογικό Δελτίο 20-3-2018\n<p>Μπήκαμε πλέον σε νέα εποχή. Ο Ήλιος ξεκινά σε λίγο από την αρχή το ταξίδι του μέσα στον Γαλαξία και βρίσκεται και πάλι στον πρώτο αστερισμό, δηλαδή σήμερα εισέρχεται στον Κριό. Πάει ο Ήλιος να βρει τον δυναμισμό και να μας τον προσφέρει. Τώρα είναι η ευκαιρία για νέα ξεκινήματα, τα οποία όμως γίνονται δυναμικά, με αποφάσεις άμεσες και με περισσότερη αισιοδοξία και μαχητική διάθεση. Είμαστε σε θέση να προχωρήσουμε επάνω στις στοχεύσεις μας και αν αποδείξουμε πως είμαστε περισσότερα από όσα νομίζουμε και από όσα περιμένουν οι άλλοι από εμάς.\nΗ όψη της συνόδου μεταξύ του Ερμή και της Αφροδίτης είναι αυτή που θέλαμε για να καταφέρουμε να ξεπεράσουμε διάφορες διαφωνίες και κόντρες. Μπορούμε να επενδύσουμε στο να βρεθούμε με πρόσωπα που σχετίζονται με το επαγγελματικό και οικονομικό μας περιβάλλον ή ακόμα και άτομα του κοινωνικού μας κύκλου, με τα οποία είχαμε ψυχρανθεί.\nΜε την είσοδο της Σελήνης στον Ταύρο έχουμε την υποστήριξη στο να εδραιώσουμε ένα κλίμα ασφάλειας σε όλους τους τομείς της ζωής μας. Οι κινήσεις μας θα πρέπει να είναι προσεκτικές και στοχευμένες.\nΟι Κριοί, οι Ζυγοί, οι Καρκίνοι και οι Αιγόκεροι εμπιστευτείτε τις δυνάμεις σας. Οι Κριοί περνάτε σε νέα εποχή. Οι Ζυγοί είσαστε πιο κοινωνικοί. Οι Καρκίνοι καταφέρνετε να επενδύσετε στην ημέρα για να δημιουργήσετε την ασφάλεια που ζητάτε. Οι Αιγόκεροι δώστε περισσότερο χρόνο σε καταστάσεις. Για να είστε σίγουροι για τις κινήσεις σας, καλέστε τώρα από σταθερό ή κινητό στο 14850.\nΟι Δίδυμοι, οι Τοξότες, οι Παρθένοι και οι Ιχθείς έχετε κοινωνικότητα. Οι Δίδυμοι τώρα μπορείτε να αναθερμάνετε ορισμένες σχέσεις σας με τρίτους. Οι Τοξότες πρέπει να έχετε μεγαλύτερη αισιοδοξία. Οι Παρθένοι καταφέρνετε να επικοινωνήσετε με υψηλή στόχευση. Οι Ιχθείς είσαστε δημιουργικοί. Για να αυξήσετε την επιτυχία στον τομέα σας, καλέστε τώρα από σταθερό ή κινητό στο 14850.\nΟι Υδροχόοι, οι Λέοντες, οι Ταύροι και οι Σκορπιοί αποφύγετε κινήσεις που φέρνουν ένταση, αλλά μην φύγετε από τον δυναμισμό σας. Οι Υδροχόοι είτε πιο αυθόρμητοι. Οι Λέοντες εισέρχεστε σε εποχή δυναμισμού. Οι Ταύροι βασίζετε τις κινήσεις σας στο να δημιουργήσετε ένα περιβάλλον ασφάλειας. Οι Σκορπιοί είσαστε πιο θετικοί σήμερα. Για να γνωρίζετε ακριβώς τι επιφυλάσσει η ημέρα, καλέστε τώρα από σταθερό ή κινητό στο 14850.


H Mαριέττα Χρουσαλά αποκαλύπτει πώς βίωσε τη δεύτερη εγκυμοσύνη της | InfoKids\nΑρχική › Famous Parents › H Mαριέττα Χρουσαλά αποκαλύπτει πώς βίωσε τη δεύτερη εγκυμοσύνη της\nΠριν από τις τρεις μήνες η Μαριέττα Χρουσαλά γέννησε το δεύτερο της παιδάκι που ήρθε να συμπληρώσει την οικογενειακή τους ευτυχία με τον Λέοντα Πατίτσα και την 3χρονη Μάργκω. Η παρουσιάστρια φιλοξενήθηκε χθες στην εκπομπή της Ελένης Μενεγάκη και μίλησε για τα παιδιά της, το πώς κύλησε η εγκυμοσύνη της αλλά και για την εντυπωσιακή της σιλουέτα που ανέκτησε πολύ γρήγορα μετά τον τοκετό αναφέροντας ότι «Ξέρεις κάτι άμα δεν πάρεις κιλά, έτσι γίνεται! Προφανώς είναι ο οργανισμός μου έτσι που στην εγκυμοσύνη δεν παίρνω κιλά, δεν ξέρω…».\nΌπως εξομολογήθηκε η Μαριέττα Χρουσαλά τα συναισθήματα που βίωσε και βιώνει με το νέο της μωράκι είναι μοναδικά. «Αισθανόμαστε πάρα πολύ τυχεροί που μας τα έδωσε έτσι ο Θεούλης. Ό,τι και να ερχόταν θα αισθανόμαστε τυχεροί, αλλά χαιρόμαστε που είναι ένα αγοράκι και ένα κοριτσάκι πλέον. Μας αρέσει αυτή η διαφορετικότητα. Αύριο θα γίνει τριών μηνών. Έχει μια διαφορά, γιατί με το κοριτσάκι ήξερα και τη δική μου φύση. Ήξερα να το χειριστώ καλύτερα. Μου φάνηκε περίεργο με το αγοράκι. Τώρα που έχει αρχίσει και καταλαβαίνει τη μαμά, καταλαβαίνει τον μπαμπά, κάνει κάποιες αντιδράσεις, κάποια γελάκια, είμαστε σε αυτή τη φάση τώρα, τρελαίνομαι. Τρελαίνομαι νομίζω το ίδιο όπως τρελαινόμουν και με την κόρη! Δεν ξέρω… το είχα ξεχάσει πόσο μοναδικό συναίσθημα είναι!Είχα ξεχάσει μάλλον πόσο μοναδικό συναίσθημα είναι» .\nΕρωτηθείσα για το πώς της φάνηκε ο δεύτερος τοκετός απαντήσε «Τη μοναδική αυτή εμπειρία τη ζεις από το μηδέν. Δηλαδή, πάλι έκλαψα, πάλι συγκινήθηκα... Και λέω "τι έπαθα, το έχω ξανακάνει"».\nΌσο για την βάφτιση του μικρού ο οποίος θα πάρει το όνομα Σπύρος όπως αποκάλυψε η Μαριέττα θα γίνει μέσα στο καλοκαίρι ενώ νονοί του μικρού θα είναι δυο καλοί τους φίλοι!\nFamous ParentsβαφτισηγιοςΕγκυμοσύνηΜαριέττα ΧρουσαλάΤοκετός\nΔέσποινα Βανδή: Πώς αντιδρά ο 8χρονος γιος της στο γεγονός ότι δεν έχει βαφτιστεί ακόμα;


ΕΛΛΗΝΙΚΟ ΗΜΕΡΟΛΟΓΙΟ – 02 ΔΕΚΕΜΒΡΙΟΥ | Ἑλληνοϊστορεῖν-Ἑλληνικὸ Ἡμερολόγιο\n2 Δεκεμβρίου 2020 ΕΛΛΗΝΙΚΟ ΗΜΕΡΟΛΟΓΙΟ\tΣχολιάστε\n1822.—Τὸ Συνέδριο τῆς Βερόνα ἔληξε, ἀποκηρύσσοντας μὲ τὴν διακήρυξή του τὴν Ἑλληνικὴ Ἐπανάσταση. Ἐνῷ ὅμως εἶχε ἤδη ἀποφασισθεῖ ἀπὸ τὸ προηγούμενο Συνέδριο τοῦ Λάϋμπαχ ἡ στρατιωτικὴ ἐπέμβαση σὲ Ἱσπανία καὶ Ἰταλία, χάρις στὶς διπλωματικὲς προσπάθειες τοῦ Καποδίστρια ποὺ εἶχαν προηγηθεῖ, πρὶν παραιτηθεῖ τοῦ Ὑπουργείου Ἐξωτερικῶν τῆς Ῥωσίας, ἀπεφεύχθη ἐπέμβαση καί στὴν Ἑλλάδα. Στὰ μέσα τοῦ 1821 οἱ ἐπαναστάσεις στὴν Εὐρώπη εἶχαν κατασταλεῖ καὶ ἡ αὐστριακὴ πολιτικὴ θριάμβευε. Οἱ ἡγεμόνες τῆς Ἱερῆς Συμμαχίας ἐγκαταλείποντας τὸν Μάϊο τὸ Λάϋμπαχ, διακήρυξαν καὶ πάλι τὸν σεβασμὸ στὴν ἀρχὴ τῆς νομιμότητας καὶ τὸ δικαίωμά τους νὰ ἐπεμβαίνουν σὲ ἄλλες χῶρες. Ἡ Ἑλληνικὴ Ἐπανάσταση, ποὺ στὴν ἀρχὴ εἶχε θεωρηθεῖ ἐπεισόδιο χωρὶς ἰδιαίτερη σημασία, πῆρε ἀνησυχητικὲς διαστάσεις. Ὑπὸ τὴν πίεση τῶν γεγονότων αὐτῶν, συνῆλθε στὰ τέλη τοῦ 1822 τὸ Συνέδριο τῆς Βερόνα, ποὺ ἀσχολήθηκε μὲ τὰ ζητήματα αὐτὰ καὶ στὸ ὁποῖο ἔλαβαν μέρος ὅλοι οἱ αὐτοκράτορες, οἱ βασιλεῖς καὶ οἱ περισσότεροι ἡγεμόνες τῆς ἐποχῆς. Ἡ πολιτικὴ τοῦ Μέττερνιχ ἐπιβλήθηκε καὶ πάλι (…) Τὸ ἑλληνικὸ θέμα ἐγκαταλείφθηκε ἀπὸ τὸν Τσάρο καὶ τὸ Συνέδριο ἀρνήθηκε νὰ συζητήσῃ τὶς ἑλληνικὲς διεκδικήσεις. Ἀρνήθηκε ἀκόμη καὶ νὰ δεχθῇ τὸν Ἕλληνα ἀντιπρόσωπο Ἄνδρέα Μεταξᾶ, τὸν ὁποῖον, κατ’ ἐντολὴ τῶν συνέδρων, ἐμπόδισε ὁ Πᾶπας νὰ συνεχίσῃ τὸ ταξείδι του πρὸς τὴν Βερόνα. [Το συνέδριο τῆς Βερόνα ἄρχισε στὶς 8/10/1822.]\n1823.—Νέο διάγγελμα τού προέδρου των Ηνωμένων Πολιτειών, Μονρόε, προς το Κογκρέσο. Ο Πρόεδρος των ΗΠΑ Μονρόε, σε προσχέδιο διαγγέλματός του, γνωστό ως «Δόγμα Μονρόε», αναγνωρίζει ότι είχε δημιουργηθεί κυρίαρχη ελληνική επικράτεια και προτείνει στο Κογκρέσο την αποστολή Πρεσβευτή στην χώρα μας. Αν και ο υπουργός Εξωτερικών των ΗΠΑ διέγραψε το μέρος αυτό τού παραπάνω προσχεδίου, ωστόσο, το γεγονός αυτό υπήρξε η πρώτη ευνοϊκή εκδήλωση Μεγάλης Δυνάμεως γιά αναγνώριση τής ανεξαρτησίας τής Ελλάδος. Στο διάγγελμά του, μεταξύ άλλων είπε: «Έχουμε την βάσιμη πεποίθηση ότι οι Έλληνες θα εξέλθουν νικητές στον ηρωικό αγώνα τον οποίο ανέλαβαν, μολονότι κανένα κράτος δεν τάχθηκε υπέρ αυτών επισήμως, καθώς επίσης και δεν ενήργησε υπέρ των Ελλήνων. Οι Έλληνες υπερασπίζουν το όνομα αυτών, προστατεύουν τους εαυτούς έναντι μεγάλων κινδύνων, οι οποίοι κίνδυνοι από μακρού θα είχαν συντρίψει κάθε άλλον λαό. Από όσα γνωρίζουμε, είμεθα ακράδαντα πεπεισμένοι ότι ο αντίπαλος των Ελλήνων απώλεσε την δεσποτεία που είχε επάνω τους, και η Ελλάς θα καταστήσει εκ νέου εαυτόν ως ανεξάρτητος.»\n1824.—«Ἐμφύλιος πόλεμος ἔξω τῆς Τριπόλεως μεταξὺ τῶν Κυβερνητικῶν Βάσσου Μαυροβουνιώτου καὶ Χατζῆ Χρήστου καὶ τῶν ἀντικυβερνητικῶν Κολοκοτρωναίων. Κατάληψις ὑπὸ τῶν Κυβερνητικῶν τῆς Τριπόλεως». Τα θλιβερά γεγονότα αφορούν την δεύτερη φάση τού εμφυλίου.\n1825.—Ὁ ἀγαθὸς ἱερέας καὶ ἀγωνιστὴς τοῦ ‘21 Πολυζώης Κουτουμάνος, ἔλαβε τὴν πολυπόθητη ἀπάντηση ἀπὸ τὸ Ὑπουργεῖο Θρησκείας, ὅτι μπορεῖ νὰ τελῇ ὅλες τὶς ἱεροπραξίες ἐκτὸς τῆς θείας καὶ ἱερᾶς μυσταγωγίας, τοῦ στεφανώματος καὶ τοῦ βαπτίσματος. Τὴν ἀπάντηση ἔλαβε μετὰ ἀπὸ ἐπιστολή του πρὸς τὸ Ὑπουργεῖο Θρησκείας μὲ τὴν ὁποία ζητοῦσε ἀπάντηση στὸ ἠθικὸ πρόβλημα ποὺ τὸν βασάνιζε. Ἐὰν εἶχε τὴν ἄδεια νὰ ὑπηρετῇ τὰ Θεία Μυστήρια, ἐφ’ ὄσον κατὰ τὴν διάρκεια τοῦ ἀγῶνα τῆς Παλιγγενεσίας ἔλαβε μέρος σὲ μάχες καὶ σκότωσε τούρκους.\n.—Απεβίωσε ο τσάρος τής Ρωσίας Αλέξανδρος Α΄, ο οποίος είχε ανέλθει στον θρόνο το 1801 σε ηλικία 24 ετών. Στον πολιτικό τομέα ήταν υπέρμαχος τής «Ιεράς Συμμαχίας» επειδή πίστευε ότι πρόσφερε ειρήνη και σταθερότητα στην Ευρώπη. Γι’ αυτό και δεν υποστήριξε την Ελληνική Επανάσταση. Αντιθέτως διέγραψε τον Πρίγκιπα Αλέξανδρο Υψηλάντη από τις τάξεις τού Ρωσικού Στρατού, διέταξε τον Υπουργό του επί των Εξωτερικών Ιωάννη Καποδίστρια να αποκηρύξει την Επανάσταση και δεν δέχθηκε την εμφάνιση τής Ελληνικής επιτροπής στο Συμβούλιο τής Βερόνα. Ο Ιωάννης Καποδίστριας έγραψε στην αυτοβιογραφία του σχετικά με την απόφασή του να παραιτηθεί (27/7/1822): «[…]Τὸ σύστημα ὅπερ ἠσπάζετο, μὲ ἔθετεν εἰς τὸ δίλημμα ἤ νὰ παραβιάσω τὰ αἰσθήματά μου καὶ πάντα τὰ καθήκοντα τὰ ἐπιβαλλόμενα ὑπὸ τῆς πατρίδος ε ἰ ς ἥ ν ο ὐ δ έ π ο τ ε ἔ π α υ σ α ν ὰ ἀ ν ή κ ῳ ἤ νὰ ἀθετήσῳ τὰ καθήκοντα τῆς πρὸς τὸν αὐτοκράτορα ὑπηρεσίας μου. Τοιαύτη θὰ ἧτο πράγματι ἡ θέσις μου, ἐὰν ἐθεώρουν εἰσέτι ἐμαυτὸν ἱκανὸν νὰ τὸν ὑπηρετῷ εἰς τὸ Ὑπουργεῖον τῶν Ἐξωτερικῶν, εἰς στιγμὴν καθ’ ἥν θὰ ἐρχησιμοποίει ὅλην τὴν ἰσχὺν του ἐναντίον τοῦ ἀτυχοῦς Ἑλληνικοῦ Ἔθνους».\n1854.—Αυστρία και Σύμμαχοι (Αγγλία, Γαλλία και τουρκία), υπογράφουν Συνθήκη στην Βιέννη κατά τής Ρωσίας με μεγάλες ανθελληνικές προεκτάσεις. Οι συμβαλλόμενες χώρες, απαγορεύουν μεταξύ τους την οποιαδήποτε συμφωνία ειρήνης με την Ρωσία δίχως κοινή συνεννόηση, ενώ, υποχρεώνουν την Αυστρία να διαφυλάξει τις Παραδουνάβιες περιοχές από τυχόν επάνοδο των Ρωσικών συμφερόντων. Είναι η αρχή τού τέλους και η ταφόπλακα τού ακμάζοντος ελληνικού εμπορίου στην περιοχή.\n1868.—Η όξυνση των ελληνοτουρκικών σχέσεων φθάνει στο αποκορύφωμά της, όταν το ατμόπλοιο «Ένωση» επιστρέφοντας από την Κρήτη κατέφυγε στην Σύρο καταδιωκόμενο και κανονιοβολούμενο από τρία τουρκικά πολεμικά, τα οποία εισήλθαν στο λιμάνι τής Ερμουπόλεως απαιτώντας την σύλληψη τού πληρώματος. Την επομένη, το Ελληνικό Βασίλειο και η οθωμανική αυτοκρατορία διέκοψαν τις διπλωματικές τους σχέσεις και έφθασαν στα πρόθυρα ανοικτής πολεμικής συρράξεως, η οποία αποσοβήθηκε την τελευταία στιγμή με την παρέμβαση διεθνούς διασκέψεως που συγκλήθηκε στο Παρίσι (28η Δεκεμβρίου 1868 μέχρι 9η Ιανουαρίου 1869). Το ηρωικό ατμόπλοιο «Ένωση», μετέφερε όπλα και άνδρες στην επαναστατημένη Κρήτη.\n1901.—Η πριγκίπισσα Σοφία «έτεκεν αισίως άρρεν», τον μετέπειτα βασιλέα τής Ελλάδος Παύλο.\n1902.—Περατώθηκαν οι εργασίες αναστυλώσεως τού Παρθενώνος, από τον Νικόλαο Μπαλάνο. Οι πρώτες επεμβάσεις που έγιναν την περίοδο 1898-1902, είχαν σωστικό και στερεωτικό χαρακτήρα και έγιναν κυρίως στο δυτικό τμήμα τού Παρθενώνα που είχε υποστεί ζημιές από τον μεγάλο σεισμό.\n1904.—(ίσως 1η τού μήνα). Ο αιμοβόρος Μήτρος Βλάχος φθάνει έξω από το χωριό Ζέλοβο αναζητώντας τον καπετάν Ρούβα, ο οποίος έχει ήδη καταλύσει σε αυτό. Επρόκειτο γιά μία έξυπνη παγίδα τού Ρούβα, ο οποίος, μαθαίνοντας ότι ο Βλάχος έχει σε μεγάλη υπόληψη κάποιον Τσιολάκη, αρχιβασανιστή και σφαγέα των Ελλήνων τής περιοχής τού Πισοδερίου, τον έπιασε έξω από το χωριό στέλνοντάς τον στον αγύριστο. Ο Βλάχος, με την σειρά του, όταν άκουσε το τέλος τού συντρόφου του και ταυτόχρονα ότι οι Πισοδερίτες επέστρεψαν στην Ορθοδοξία, ήρθε γιά εκδίκηση. Στην σφοδρή μάχη η οποία ακολούθησε, εκτός των 33 λεόντων Μακεδονομάχων ξαφνικά εμφανίστηκαν Πισοδερίτες με αρχηγό τον τεράστιο Ήρωα Ιερέα τού Μακεδονικού Αγώνα, τον Παπασταύρο. Τα πάντα θα είχαν κριθεί αν την τελευταία στιγμή δεν εμφανίζονταν ένα τουρκικό σώμα στρατού. Ο Μητροβλάχος αποδείχθηκε πολύ μικρότερος τής φήμης του, διότι εκμεταλλεύτηκε την νύχτα γιά να εξαφανιστεί, αφήνοντας πίσω 24 νεκρούς.\n1907.—Έκθεση τού Μητροπολίτη Μελενίκου Αιμιλιανού αναφέρει: «[…] Επίθεσις ευτυχώς και πάλιν ανεπιτυχής, υπό δεκαπενταμελούς βουλγαρικής συμμορίας εναντίον τού προύχοντος τού χωρίου Σερπανίου Έλληνος ορθοδόξου Σφέτκου.» (Στοιχεία Σάκης Αραμπατζής).\n.—Σώμα Μακεδονομάχων ενεργεί καταδρομική επιχείρηση στο χωριό Πόλτσιστα, κατά την οποία εξοντώνουν τον εγκληματία βούργαρο βοεβόδα Τότκο. Αμέσως μετά συνάντησαν άλλη συμμορία βουργάρων την οποία έτρεψαν σε φυγή, ξεπαστρεύοντας τον περιβόητο βούργαρο λήσταρχο Μάρκο. Το κατόρθωμα ανήκε στους άνδρες των καπεταναίων Στέφου, Τσίτσου και Μωραγιάννη, οι οποίοι πολύν κόσμο γλύτωσαν και αρκετά αίματα ξέπλυναν με την πράξη τους αυτή. Δυστυχώς, την δεύτερη αυτή μάχη αντιλήφθηκε τούρκικος στρατός ο οποίος βρίσκονταν κοντά, κατάφερε να περικυκλώσει τους λεοντόθυμους άνδρες μας και κατά την σύγκρουση που ακολούθησε υπήρξαν βαριές απώλειες.\n.—Οι τούρκοι των Σερρών στήνουν τις αγχόνες στον χώρο πίσω από το διοικητήριο τής πόλεως οι οποίες αναμένουν τους δύο συλληφθέντες συντρόφους τού θρυλικού καπετάν Μητρούση. Είχαν συλληφθεί μετά την μάχη στον ιερό ναό τής Ευαγγελίστριας και τον ηρωικό θάνατο τού καπετάν Μητρούση. Πρόκειται γιά τον φοιτητή από το Αγρίνιο Νίκο Παναγιώτου, τον οποίο γνώρισε στην Αθήνα ο Μητρούσης και αποφάσισε να ακολουθήσει τον ήρωα στην Μακεδονία, και τον ανεψιό του, Γιάννη Ούρδα. Οι υπάνθρωποι τούρκοι κάλεσαν μία μέρα πριν την εκτέλεση τον Μητροπολίτη, δίνοντας αυστηρότατες εντολές να μην παραστεί κανείς Έλληνας! Την άλλη ημέρα, ήδη από τα χαράματα, στον τόπο έγινε το αδιαχώρητο από το Γένος το οποίο έγραψε κανονικά τους τούρκους και πήγε να συμπαρασταθεί στα παλληκάρια.\n1912.—Ο Ελληνικός Στρατός μάχεται εναντίον των τούρκων στους τομείς τής Βορείου Ηπείρου, Ιωαννίνων και Δωδώνης.\n.—Η Ελλάδα γνωστοποιεί στην βουργαρία την μη υπογραφή τής Συνθήκης ανακωχής τού Καδήκιοϊ Τσατάλτζας. Η ανακοίνωση τής χώρας μας, μεταξύ άλλων έγραφε πως, «[…]Η Ελληνική Κυβέρνησις εμμένει εις τους όρους περί τής ανακωχής, την παράδοσιν δηλ. των Ιωαννίνων μετά τής Φρουράς των και την διατήρησιν τού αποκλεισμού των ακτών τής Αδριατικής Θαλάσσης μετά τού δικαιώματος τής νηοψίας.»\n.—Καταλαμβάνεται η Σκάλα Παραμυθιάς στην Αετοράχη και η Μανωλιάσσα.\n1913.—Ο Βασιλέας Κωνσταντίνος Α΄, ο Πρωθυπουργός Ελευθέριος Βενιζέλος και ο Ναύαρχος Παύλος Κουντουριώτης επιβιβάσθηκαν στο Θωρηκτό «Αβέρωφ» και κήρυξαν την Ένωση τής Κρήτης με την Ελλάδα, υψώνοντας την Ελληνική Σημαία στον ιστό τού φρουρίου Φιρκά (βλ.&1/12).\n1916.—Φθάνει στο λιμάνι τής Νάξου το ατμόπλοιο «Έλδα» με δύναμη ογδόντα ανδρών περίπου, υπό τον ανθυπολοχαγό Νικόλαο Ρουσσάκη και τον πολιτικό αντιπρόσωπο τής κυβερνήσεως τής Θεσσαλονίκης Τσιριμωνάκη. Το «Έλδα» συνοδευόταν από αγγλικό ανιχνευτικό. Η στρατιωτική δύναμη έγινε δεκτή από τους κατοίκους τής Νάξου χωρίς καμμιά αντίσταση ή επιθετική διάθεση.\n1917.—Λόγω συγκρούσεως αεροσκαφών που επέστρεφαν από πολεμική αποστολή στην Καβάλα, κοντά στο αεροδρόμιο τής Θάσου, σκοτώθηκαν οι αεροπόροι μας Ιωάννης Λογιάδης, Γεώργιος Οικονόμου και Βασίλειος Σακετόπουλος.\n1918.—Ο Νικόλαος Θωμάκος, ενώ εκτελούσε διατεταγμένη αποστολή, κατέπεσε συνεπεία αεροπορικού ατυχήματος στην θάλασσα κοντά στο νησί Άνδρος και πνίγηκε.\n1919.—Στο μέτωπο στην Μ. Ασία γίνεται δράση περιπόλων μεταξύ των εμπολέμων Ελλήνων και τούρκων.\n.—Ο Παύλος Κουντουριώτης αποχωρεί από την ενεργό υπηρεσία τού Ναυτικού τιμής ένεκεν ως Ναύαρχος.\n1920.—Ο Ελληνικός Στρατός αναδιαρθρώνει τις δυνάμεις του με την άφιξη νέων μεραρχιών.\n1921.—Η Ελληνική στρατιά στην Μικρά Ασία μάχεται με μάχες περιπόλων και πυροβολικού.\n1922.—Ὁ θρυλικὸς καπετάνιος καὶ ἀκρίτας τοῦ Πόντου Ἀναστάσιος Παπαδόπουλος, γνωστὸς ὡς Κοτζᾶ Αναστᾶς, δολοφονήθηκε ὕπουλα ἀπό Τσέτες στὸ χωριό Ἐρζενί μαζὶ μὲ τὸν ἀδελφό του Γεώργιο Παπαδόπουλο καὶ ἄλλους τρεῖς ἀντάρτες. Ὅπως μαθεύτηκε ἀργότερα, τὰ σκυλιὰ ποὺ δὲν σέβονται τίποτα πῆραν τὸ σῶμα τοῦ παλληκαριοῦ, τὸ μετέφεραν στὴν Τοκάτη καὶ τὸ κρέμασαν σ’ ἕνα τηλεγραφόξυλο γιὰ νὰ τὸ βλέπουν οἱ ὁμόφυλοί τους καὶ νὰ χαίρονται. Ἡ πορεία τοῦ Κοτζᾶ Ἀναστᾶς στὸ ἀντάρτικο τοῦ Πόντου, μετράει μόνο νίκες κατὰ τῶν νεότουρκων. Κατάφερε νὰ σώσῃ πάρα πολλὰ γυναικόπαιδα καὶ γενικὰ νὰ γλυτώσῃ ἄμαχο πληθυσμὸ ἀπό τὶς γενοκτονικὲς ἐπιθέσεις τῶν κεμαλικῶν. Δραπέτευσε ἀπό τὰ δολοφονικὰ τάγματα ἐργασίας καὶ στὰ βουνὰ τοῦ Πόντου πρωταγωνίστησε ἀπό τὰ εἴκοσί του χρόνια στὸ ἡρωικό ἀντάρτικο μέχρι τὸ τέλος τῆς ζωῆς του.\n1923.—Στην Ελλάδα, τα κόμματα τής «Ηνωμένης Αντιπολιτεύσεως» (Λαϊκό Κόμμα και Κόμμα Στρατού) αποφασίζουν να μην μετάσχουν στις εκλογές τής 16ης Δεκεμβρίου. Στο μεταξύ, συλλαλητήριο των οπαδών τού Κόμματος των Φιλελευθέρων πραγματοποιείται στις Στήλες τού Ολυμπίου Διός.\n.—Γεννιέται από Έλληνες γονείς στην Νέα Υόρκη η σοπράνο, Ντίβα τής όπερας, Μαρία Κάλας (Καλογεροπούλου).\n1927.—Ο εκ Μεσσηνίας πολιτευτής Φώτης Μοσχούλας, υποβάλλει πρόταση γιά την θέσπιση νόμου αντίστοιχη με το σημερινό «Πόθεν έσχες», η οποία θα αφορά δημόσιους λειτουργούς. Η πρόταση δεν έγινε δεκτή από την πλειοψηφία τής Βουλής (…)\n1932.—Πραγματοποιήθηκαν τα εγκαίνια τού ανακαινισμένου Προσφυγικού Νοσοκομείου στην πόλη των Σερρών.\n1936.—Ο νεοαφιχθείς διοικητής τής κατεχόμενης Δωδεκανήσου, Μάριο ντε Βέκι (Mario de Vecchi), με υπόμνημά του προς την Ιταλική κυβέρνηση καταγγέλλει την… ελαστικότητα τού προκατόχου του έναντι των κατοίκων. Πρόκειται γιά τον μεγαλύτερο ανθέλληνα που πέρασε από τα μέρη αυτά.\n1940.—Ο Άγγλος υπουργός των Ινδιών Έμερυ τονίζει: «[…] Κατά τας τελευταίας ολίγας εβδομάδας, χάρις εις τους Έλληνας, η όλη μορφή τού πολέμου μετεβλήθη, όπως μεταβάλλεται η εικών τού καλειδοσκοπίου» (ελληνοϊταλικός πόλεμος).\n.—Στο ύψωμα 669 (Ραντατοβούνι κατά τους ντόπιους, διάβαση Κακκαβιάς), πίπτει ηρωικώς μαχόμενος ο Παπασταθόπουλος Ιωάννης τού Ευαγγέλου, Ανθυπολοχαγός τού 42ου Συντάγματος Ευζώνων. Γεννήθηκε στη Μακρακώμη Φθιώτιδος το 1917. Όλη την νύχτα το εχθρικό πυροβολικό έριχνε ακατάπαυστα αμέτρητες οβίδες. Ο 10ος Λόχος τού Λοχαγού Κατή κατόρθωσε παρά το σφοδρό πυρ τού εχθρού, πολυβόλων, οπλοπολυβόλων, ατομικών όπλων και όλμων, ακόμα και χειροβομβίδων, να προσεγγίσει την πρώτη σειρά των χαρακωμάτων αλλά τα δραστικά πυρά του, τον αναγκάζουν σε υποχώρηση με τρομακτικές απώλειες σε νεκρούς και τραυματίες. Υποστηριζόταν μόνο από μία μοίρα ορειβατικού πυροβολικού διότι το βαρύ και τα πεδινά πυροβόλα δεν είχαν ακόμη προωθηθεί. Οι Λόχοι που επιχείρησαν επιθέσεις στο φονικό ύψωμα υπέστησαν τρομακτικές απώλειες και σχεδόν αποδεκατίστηκαν. (Πολεμικό Ημερολόγιο τού εφέδρου επιλοχία Ηλία Γ. Κωστή).\n.—Μάχες στην περιοχή γύρω από την Πρεμετή. Οι Ιταλοί διαλύονται από τον Στρατό μας.\n.—Κατά την εκτέλεση αποστολής περιπολίας με αεροσκάφος, ο πιλότος μας Κωνσταντίνος Τσίτσας, ενεπλάκη σε αερομαχία με ιταλικά αεροσκάφη, με αποτέλεσμα να καταρριφθεί στην περιοχή Μοσχοπόλεως βρίσκοντας ηρωικό θάνατο.\n1941.—Η πείνα σε συνδυασμό με τις πολύ άσχημες καιρικές συνθήκες, προκαλεί χιλιάδες θύματα ανάμεσα στον αστικό κυρίως πληθυσμό τής χώρας. Μέχρι τα μέσα τού 1942, οι νεκροί θα φτάσουν τις 200.000.\n1942.—Ορκίζεται η κατοχική κυβέρνηση τού Κωνσταντίνου Λογοθετόπουλου, η οποία θα δηλώσει παραίτηση στις 7 Απριλίου τού 1943. Κατά την θητεία της βελτιώθηκε το επισιτιστικό πρόβλημα τής Ελλάδος που είχε οδηγήσει σε τόσους θανάτους στον φοβερό χειμώνα το 1941-1942, αποτέλεσμα τής επιτάξεως των τροφίμων από τους Γερμανούς αλλά και τού ναυτικού αποκλεισμού τής χώρας από τους Βρετανούς που άρθηκε μετά τον Φεβρουάριο 1942 ( βλ.& 19/11).\n1943.—Ολοκληρώνεται η συνδιάσκεψη των τριών Μεγάλων Δυνάμεων διά των πρωθυπουργών τους (Τσώρτσιλ, Στάλιν, Ρούσβελτ) στην Τεχεράνη. Ουσιαστικά υπήρξε προπομπός τής Συμφωνίας τής Γιάλτας (4/2/1945), η οποία κύρωσε τις αποφάσεις των κρατών. Το περιεχόμενο τής συναντήσεως είχε να κάνει τόσο με την στάση των κρατών στον πόλεμο, όσο και με την επιρροής τους σε διάφορα κράτη.\n.—Θύμα δολοφονίας από Γερμανούς, πίπτει ο ιερέας και εφημέριος τής Ι. Μητροπόλεως Σισανίου και Σιατίστης, Ιωάννης Στεργίου. Τον άτυχο άνθρωπο τού Θεού οι βάρβαροι και απολίτιστοι Γερμανοί σκότωσαν με βασανιστήρια.\n1944.—Η απόφαση των κομμουνιστών να βάψουν την Ελλάδα κόκκινη… Μία ημέρα μετά την απόφαση τής κυβερνήσεως Εθνικής Ενότητας γιά αφοπλισμό όλων των αντάρτικων ομάδων, η ηγεσία τού ΕΑΜ ΕΛΑΣ καταστρώνει σχέδιο στρατιωτικής καταλήψεως τής πρωτεύουσας Αθήνας. Αφού πρώτα απέσυρε τους βουλευτές της από την οικουμενική κυβέρνηση, οργάνωσε κήρυξη απεργίας και ογκωδέστατο συλλαλητήριο στην Πλατεία Συντάγματος, το οποίο θα εξελιχθεί σε ένοπλη σύρραξη. Ο πρωθυπουργός Γ. Παπανδρέου, έχοντας πληροφορίες γιά το τί θα ακολουθήσει, ανακάλεσε την άδεια γιά συλλαλητήριο, γιά το οποίο όμως οι κομμουνιστές είχαν άλλα σχέδια. Ουσιαστικά, είναι η απαρχή των «Δεκεμβριανών» και η ευκαιρία την οποία έψαχναν γιά την εκτέλεση τού από καιρού καλά οργανωμένου σχεδίου τους.\n.—Η Κεντρική Επιτροπή του ΕΑΜ συνέρχεται σε μακρά συνεδρίαση, μία ημέρα προ τής κηρύξεως τού πολέμου στην χώρα μας. Στην επίσημη ανακοίνωση, εκτός άλλων, έγινε λόγος γιά την οργάνωση παλλαϊκού συλλαλητηρίου την επόμενη ημέρα στην πλατεία Συντάγματος, ασχέτως τής απαγορεύσεώς του από την κυβέρνηση, παλλαϊκή απεργία και ανασυγκρότηση τής Κεντρικής Επιτροπής τού ΕΛΑΣ. Αυτό το τελευταίο, σήμανε αυτομάτως την παύση τής υπαγωγής του στις αποφάσεις τής νενομισμένης κυβερνήσεως όπως νωρίτερα είχε συμφωνηθεί, ενώ η συνέχειά είναι γνωστή και γραμμένη με αίμα ελληνικό.\n.—Το ίδιο βράδυ, η Σχολή Ναυτικών Δοκίμων στον Πειραιά δέχεται γιά δεύτερη φορά πολυάριθμους πυροβολισμούς από διάφορα οικήματα γύρω από αυτήν, πυκνότερους και εντονότερους από την πρώτη επίθεση την οποία δέχθηκε την προηγούμενη Πέμπτη. Επρόκειτο γιά κομμουνιστές οι οποίοι δοκίμαζαν την άμυνα τής Σχολής, έτσι ώστε να κατανείμουν τις ανάλογες δυνάμεις γιά την κατάληψή της μετά το συλλαλητήριο τής 3ης Δεκεμβρίου. Η επιχείρηση καταλήψεως ξεκίνησε το βράδυ τής επομένης.\n1945.—Όταν η Χιμάρα αντιστάθηκε στην εδραίωση τού Χοτζικού καθεστώτος με αποχή από τις εκλογές. Την πρωτοβουλία οργανώσεως τής αποχής ανέλαβε ο γενναίος Ανδρέας Δήμας (Ηλίας) ή όπως τον έλεγαν ο Λιάλιας, 69 χρονών. Την Κυριακή των εκλογών όλος ο λαός πήγε στην εκκλησία και μετά επέστρεψε στα σπίτια του. Στην πλατεία και στα καφενεία δεν υπήρχε κανένας. Το μεσημέρι ήρθε στο καμπί ο αλβανός στρατηγός Μπεντρής Σπαχίας ντυμένος με την επίσημη στολή. Ο Ζάχο Ράπος, ο οποίος γνώριζε τον Σπαχία από τα χρόνια τής Ιταλίας στο Αργυρόκαστρο, τού είπε ότι οι Χιμαριώτες είναι Έλληνες και δεν έχουν καμμία σχέση με αυτές τις εκλογές. Τότε ο Σπαχίας φεύγοντας εκνευρισμένος με το αυτοκίνητό του, είπε ότι η Χιμάρα είναι η χειρότερη αρρώστια (βερέμα) τής αλβανίας…\n1946.—Οι «Σύμμαχοί» μας στο Συμβούλιο των υπουργών Εξωτερικών που έγινε στη Νέα Υόρκη, αρνούνται τις δίκαιες απαιτήσεις μας γιά βελτίωση των Ελληνο-βουλγαρικών συνόρων.\n1948.—Ενώ εκτελούσε διατεταγμένη αποστολή καταδείξεως στόχων στην περιοχή Λευκώνα Σερρών, το αεροσκάφος με χειριστή τον Υποσμηναγό Βερβερίδη Ευστάθιο συγκρούστηκε με άλλο, στο οποίο επέβαιναν ο Επισμηναγός Μαραγκουδάκης Ανδρέας και ο Επισμηνίας Μανουσάκης Εμμανουήλ. Τα δύο αεροσκάφη συνετρίβησαν με αποτέλεσμα τον θάνατο όλων. Ο Μανουσάκης γεννήθηκε στην Κάτω Σύμη Ηρακλείου Κρήτης και ο Μαραγκουδάκης στη Νεάπολη Λασιθίου.\n1951.—Ο πληθυσμός στην Ελλάδα είναι 7.603.599 κάτοικοι, έναντι 7.344.000, που ήταν το 1940.\n1953.—Υπογράφεται στην Ρώμη πρωτόκολλο οικονομικής συνεργασίας μεταξύ Ελλάδος και Ιταλίας.\n1955.—Στις αρχές Δεκεμβρίου 1955 ο αγωνιστής τής ΕΟΚΑ Ανδρέας Δημητρίου, εφάρμοσε με επιτυχία το σχέδιό του γιά την αρπαγή όπλων μέσα από τις κατοχικές στρατιωτικές αποθήκες τού λιμανιού τής Αμμοχώστου. Η αφαίρεση του οπλισμού έγινε αμέσως μετά την εκφόρτωσή τους και προτού μεταφερθούν και τακτοποιηθούν. Τα όπλα προωθήθηκαν σε διάφορες ανταρτικές ομάδες οι οποίες μέχρι τότε ήταν εφοδιασμένες σχεδόν μόνο με κυνηγετικά.\n1957.—Ένας από τους δυσκολότερους ίσως χειμώνες, με πολλά αποκλεισμένα χωριά τόσο στην Βόρειο όσο και την Κεντρική Ελλάδα, με το ύψος τού χιονιού να φθάνει στο Πήλιο τα τρία μέτρα. Χιόνισε στα Δωδεκάνησα ενώ το θερμόμετρο στα Ιωάννινα έδειξε -10 βαθμούς. Δυστυχώς, εξ αιτίας των κάκιστων καιρικών συνθηκών, καταγράφηκαν και 4 θάνατοι.\n1977.—Ο Ιωάννης Ζίγδης εκλέγεται νέος πρόεδρος τής ΕΔΗΚ.\n1979.—Πραγματοποιεί την πρώτη του αθλητική εμφάνιση στην Ελλάδα ο Νίκος Γκάλης με την ομάδα τού «Άρη», σημειώνοντας 30 πόντους εναντίον τού Ηρακλή.\n1980.—Απεβίωσε σε ηλικία 82 ετών η Σεφαραδίτικης καταγωγής ρεμπέτισσα, Ρόζα Εσκενάζι. Την καριέρα της ξεκίνησε από την εποχή ακόμα που με την οικογένειά της διέμενε στην Θεσσαλονίκη, στο Θερινό Θέατρο Γκραντ Οτέλ, όπου και εμφανίστηκε αρχικά ως χορεύτρια στην σκηνή του.\n1981.—Γιά πρώτη φορά από το 1974 εμφανίζεται αρνητικός ο ρυθμός αυξήσεως τού εθνικού μας προϊόντος (ΑΕΠ). Οι λόγοι εστιάζονταν στην πτώση τής βιομηχανικής παραγωγής και των επενδύσεων.\n1988.—Τρεις εκρηκτικοί μηχανισμοί Η τρομοκρατική οργάνωση ΕΛΑ, τοποθέτησε τρεις εκρηκτικούς μηχανισμούς. Τον ένα σε κτήριο τού ΕΛΚΕΠΑ και τους άλλους δύο στην Ευρωπαϊκή Τράπεζα Επενδύσεων και στα γραφεία τής ΕΟΚ αντιστοίχως.\n1991.—Ημερομηνία κοιμήσεως τού Αγίου Γέροντος Πορφυρίου τού Καυσοκαλυβίτη. Ο Όσιος Πορφύριος γεννήθηκε το 1906 στο χωριό Άγιος Ιωάννης τού σημερινού Δήμου Ταμιναίων τής Εύβοιας και το κοσμικό όνομά του ήταν Ευάγγελος Μπαϊρακτάρης.\n2003.—Η Άγκυρα θέλοντας να εξασφαλίσει ημερομηνία γιά την έναρξη των ενταξιακών της διαπραγματεύσεων με την Ε.Ε., κατέθεσε με καθυστέρηση πέντε ετών το επιδικασθέν ποσό στην Τιτίνα Λοϊζίδου. Ταυτοχρόνως έλαβε παράταση μέχρι το τέλος τού 2005 γιά να συμμορφωθεί με την κυρίως απόφαση σχετικά με την επιστροφή τής περιουσίας. Η τουρκία είχε εξαναγκαστεί από τον Ιούλιο τού 1998 (βάσει αποφάσεως τού Ευρωπαϊκού Δικαστηρίου Ανθρωπίνων Δικαιωμάτων), να καταβάλλει στην Τιτίνα Λοϊζίδου το χρηματικό ποσό τού 1,2 εκ. ευρώ γιά την αποστέρηση τού δικαιώματος χρήσεως τής περιουσίας της στην κατεχόμενη Κερύνεια. Ωστόσο δεν εκτέλεσε την απόφαση η οποία αφορούσε την απρόσκοπτη πρόσβαση και την ειρηνική απόλαυση τής περιουσίας τής Λοϊζίδου.\n2017.—Σχεδόν 3.000 λαθροαλλοδαποί πέρασαν στα νησιά τού Βόρειου Αιγαίου μόνο τον Νοέμβριο, σύμφωνα με ανταπόκριση τού Αθηναϊκού Πρακτορείου. Συγκεκριμένα πέρασαν 2.984 άτομα, από τα οποία 1.982 στην Λέσβο, 759 στην Χίο και 243 στην Σάμο. Ο Δεκέμβριος βρήκε την Λέσβο με 8.398 λαθροαλλοδαπούς διαφόρων προελεύσεων, οι οποίοι διαμένουν σε πρόχειρες δομές. Ο ίδιος ο Μουζάλας αναγκάστηκε να δηλώσει στην σουηδική εφημερίδα Dagens Nyheter ότι «η κατάσταση δεν είναι καλή».\n.—Σοβαρά προβλήματα καταγράφονται στους Νομούς Ιωαννίνων και Θεσπρωτίας, αλλά και στους Παξούς, λόγω τής έντονης βροχοπτώσεως. Το απόγευμα τής Παρασκευής έκλεισε ο δρόμος προς το Τσεπέλοβο Ιωαννίνων, καθώς υπερχείλισε το ποτάμι, ενώ κατολισθήσεις καταγράφηκαν σε διάφορες περιοχές τού Νομού. Αποκλείστηκαν λόγω των κατολισθήσεων και των υπερχειλίσεων το Δίκορφο τα Ζαγόρια, και η Λαγκάδα στην Κόνιτσα, ενώ έκλεισαν ορισμένες παράπλευρες οδοί στην Εγνατία. Δύσκολη η πρόσβαση σε ορισμένα χώρια στα Τζουμέρκα.\n.—Οι δήμοι Αγρινίου και Μεσολογγίου κηρύχθηκαν σε κατάσταση εκτάκτου ανάγκης λόγω των έντονων καιρικών φαινομένων που έπληξαν περιοχές τής Αιτωλοακαρνανίας.\n.—«Αντεξουσιαστές» αφού αφέθηκαν ελεύθεροι, προχώρησαν στην επανακατάληψη κτηρίου στην οδό Καλλιδρομίου στα Εξάρχεια. Είχαν συλληφθεί την προηγούμενη Κυριακή με την κατηγορία γιά κακούργημα, καθώς βρέθηκαν στην κατοχή τους αυτοσχέδιες βόμβες ‘’μολότωφ’’. Ο ΣΥΡΙΖΑ είχε ήδη δηλώσει από το 2016 την επίσημη τοποθέτησή του σχετικά με τις καταλήψεις. Ότι δηλαδή «[…] η ποινικοποίηση εγχειρημάτων αλληλεγγύης συνιστά πρακτική που δεν έχει καμία σχέση με τις αρχές και τις αξίες τής Αριστερής». Ο βουλευτής τού ΣΥΡΙΖΑ με την επιλεκτική μνήμη, Γιώργος Κυρίτσης, μιλώντας στην Ε.Ρ.Τ. το 2019, ανέφερε ότι «[…]όσο θυμάμαι στα 30 χρόνια που ήμουν δημοσιογράφος δεν έχει σκοτωθεί ποτέ κανείς από μολότοφ». Ας υποθέσουμε ότι λησμόνησε το τραγικό γεγονός στην Τράπεζα Μαρφίν. Όμως να λησμονήσει ΚΑΙ το πάθημα τής συντρόφισσας Τσουκαλά Αναστασίας; Είναι δυνατόν;;\n2018.—Δέκα συνολικά βραβεία κέρδισε η ταινία «The Favourite» τού Έλληνα σκηνοθέτη Γιώργου Λάνθιμου, στην τελετή απονομής των British Independent Film Awards (BIFA).\n.—Σε άρθρο τής εφημερίδας Washington Post περιγράφεται με τα λόγια τού Βύρωνα Κοτζαμάνη, καθηγητή Δημογραφίας στο Πανεπιστήμιο τής Θεσσαλίας, η δραματική μείωση τού παιδικού πληθυσμού των Ελληνόπουλων στο Καλπάκι. «[…] Η κατάσταση στο Καλπάκι αντικατοπτρίζει το εντεινόμενο δημογραφικό πρόβλημα τής Ελλάδας. […] Όλο και περισσότεροι πιθανοί γονείς φεύγουν ή δεν κάνουν παιδιά, επειδή είναι άνεργοι ή βγάζουν μετά βίας τα προς το ζην», αναφέρει η εφημερίδα. «[…] Η Ελλάδα χτυπήθηκε από έναν ακόμη παράγοντα, καθώς μισό εκατομμύριο άνθρωποι εγκατέλειψαν την χώρα, πολλοί από αυτούς νέοι, πιθανοί μελλοντικοί γονείς. […] Το ποσοστό γεννητικότητας στην Ελλάδα, περίπου 1,35 γεννήσεις ανά γυναίκα, είναι από τα χαμηλότερα στην Ευρώπη και αρκετά κάτω από τον στόχο τού 2,1 που απαιτείται γιά έναν σταθερό πληθυσμό, χωρίς να υπολογίζεται η μετανάστευση. Το ποσοστό γεννητικότητας ήταν σε ανάκαμψη πριν από την κρίση, φτάνοντας τις 1,5 γεννήσεις ανά γυναίκα το 2008. Πρόοδος που όμως έχει εξανεμιστεί πλέον, καθώς έπεσε ξανά στα χαμηλά των τελών τής δεκαετίας τού ‘90 και των αρχών τού 2000 […] Σήμερα, λόγω τού κλεισίματος αρκετών σχολείων τής περιοχής, το σχολείο συγκεντρώνει μαθητές από αρκετά γειτονικά χωρία. Και πάλι όμως οι μαθητές τού δημοτικού ανέρχονται μόνο στους 70 εκ των οποίων οι 20 είναι αλβανικής καταγωγής, ενώ άλλοι 20 είναι προσφυγόπουλα από την Συρία»… Παραδόξως, σε όσες αναφορές και μελέτες γίνονται γιά το εδώ και δεκαετίες πρόβλημα τής υπογεννητικότητας, καμμία δεν τολμά να αναφέρει τα ποσοστά των αμβλώσεων στην Ελλάδα.\n.—Σύμφωνα με τις τελευταίες καταμετρήσεις, στον χώρο όπου διαμένουν οι παράνομοι αλλοδαποί στην Σάμο, ενώ έχει χωρητικότητα 600 ανθρώπων, σήμερα είναι συγκεντρωμένοι 4.118. Η υψηλόβαθμη αξιωματούχος γενική διευθύντρια μεταναστευτικής πολιτικής και εσωτερικών υποθέσεων τής Ευρωπαϊκής Επιτροπής, Βιβή Μίχου, δήλωσε ότι: “Εμείς στηρίζουμε την Ελλάδα οικονομικά, επιχειρησιακά, τεχνικά και συμβουλευτικά αλλά δεν αντικαθιστούμε τις ελληνικές αρχές. Μέχρι σήμερα η Ε.Ε. έχει διαθέσει πάνω από 1,6 δισ. ευρώ από το 2015 και πάνω από 500 εκατομμύρια από αυτά δεν έχουν χρησιμοποιηθεί ακόμα από τις ελληνικές αρχές.’’\n2019.—Στον Ναύσταθμο Σαλαμίνος πραγματοποιήθηκε η τελετή ονοματοδοσίας και εντάξεως τού επιβλητικού και υπερσύγχρονου «Άτλαντα Ι» στον στόλο. Το σκάφος είναι δωρεά τού Ιδρύματος Λασκαρίδη το οποίο εκπροσώπησε στην τελετή ο εφοπλιστής Παναγιώτης Λασκαρίδης. Ανάδοχος τού «Άτλαντα Ι» ήταν η Σουζάνα Λασκαρίδη. Η αποδοχή δωρεάς είχε γίνει στις 03/10/2019. Ο Παναγιώτης Λασκαρίδης, εμφανώς συγκινημένος, δήλωσε: «Σήμερα είναι πράγματι μία σπουδαία μέρα και γιά εμένα και γιά την οικογένειά μου, διότι μπορέσαμε επιτέλους να προσφέρουμε κάτι στο Ναυτικό που θα μπορέσει, πιστεύω, να κάνει τη δουλειά του και τις επιχειρήσεις του με έναν τρόπο πιό αποτελεσματικό, πιό οικονομικό, καλύτερο απ’ ό,τι μπορεί αυτή τη στιγμή. Η δική μου γνώμη είναι ότι δεν πρέπει και δεν χρειάζεται η Πολιτεία να τιμά τους πολίτες της. Αλλά αντιθέτως, οι πολίτες να τιμούν την Πολιτεία και την Πατρίδα […]τα χρέη αυτά που αναλαμβάνουμε από την ώρα που γεννιόμαστε είναι σαν τα χρέη τιμής, πρέπει πάντοτε να εξοφλούνται ολόκληρα και εις το ακέραιο, και δεν μπορούν ούτε να διαπραγματεύονται, ούτε να παζαρεύονται, ούτε να απομειώνονται.»\n.—Είκοσι σχεδόν χρόνια μετά από την στυγερή δολοφονία τής ογδοντατετράχρονης Μαρίας Καπλανίδου στην Κω (3 Ιουλίου 1998), ο αδίστακτος δολοφόνος της από την αλβανία καταδικάστηκε σαν σήμερα σε ισόβια κάθειρξη από το Μικτό Ορκωτό Εφετείο Δωδεκανήσου. Τα αποτυπώματά του (ένα δακτυλικό και ένα παλάμης) τρία χρόνια μετά το φόνο ταυτοποιήθηκαν από την Διεύθυνση Εγκληματολογικών Ερευνών. Ωστόσο ο αλβανός δολοφόνος ήταν καταγεγραμμένος με διαφορετικό όνομα από αυτό που τελικά συνελήφθη και έτσι δεν είχε εντοπιστεί. Εργαζόταν επί σειρά ετών ως μάγειρας σε ταβέρνα τής Μεσαιωνικής Πόλεως, με διαφορετικά στοιχεία ταυτότητας. Η εισαγγελική λειτουργός είπε ότι το πτώμα τής ηλικιωμένης είχε βρεθεί σε λίμνη αίματος, το οποίο εκσφενδονίστηκε στους τοίχους, γεγονός που επιβεβαιώνει την βιαιότητα τής δολοφονίας της.\nΠροηγούμενες δημοσιεύσειςΕΛΛΗΝΙΚΟ ΗΜΕΡΟΛΟΓΙΟ – 01 ΔΕΚΕΜΒΡΙΟΥΕπόμενες δημοσιεύσειςΕΛΛΗΝΙΚΟ ΗΜΕΡΟΛΟΓΙΟ – 03 ΔΕΚΕΜΒΡΙΟΥ


SociaLMagazinE: Παραμύθια που μας σερβίρουν\nΟ ΑΝΤΕΝΑΟΥΕΡ ΕΚΑΝΕ ΤΟ ΓΕΡΜΑΝΙΚΟ ΘΑΥΜΑ.\nΜετά τον Β' Παγκόσμιο Πόλεμο ξανάφτιαξε την Γερμανία.\nΟι καπιταλιστικές χώρες πλούτισαν. Οι κομμουνιστικές έμειναν φτωχές.\nΔείτε στον επισυναπτόμενο χάρτη:\nΓερμανία, Αυστρία, Ελλάδα, Ταϊβάν, Ν. Κορέα και Ιαπωνία μετά τον πόλεμο γνώρισαν ταχεία ανάπτυξη. Την Γερμανία και την Ιαπωνία θα μπορούσαν οι Αμερικανοί να τις ισοπεδώσουν και να μην ξαναδούν άσπρη μέρα.\nΤις βοήθησαν όμως για να σχηματίσουν έναν κύκλο γύρω από τον κομμουνιστικό κόσμο. Μια "βιτρίνα" που να δίνει την εντύπωση ότι ο καπιταλισμός είναι πετυχημένο σύστημα και ο κομμουνισμός αποτυχημένο.\nΗ Ελλάδα μπρός στην Αλβανία, Βουλγαρία, Σερβία φαινόταν παράδεισος. Η Ταιβάν με την Κίνα. Η Νότιος Κορέα με την Βόρειο Κορέα. Η Δυτική Γερμανία με την Ανατολική Γερμανία.\nΓιατί η καπιταλιστική Μαδαγασκάρη, το Περού, η Κεντρική Αμερική δεν πλούτισαν αφού ήταν και αυτές καπιταλιστικές;\nΤίποτα δεν αποκτήσαμε με την αξία μας. ΜΑΣ ΒΟΗΘΗΣΑΝ να πλουτίσουμε διότι ήμασταν βιτρίνα. Κάποτε η Γερμανία αγόραζε εξαρτήματα ψυγείων από εμάς. Γιατί δεν αγόραζε από Χιλή ή από Αργεντινή ;\nΔιότι αυτή την εντολή είχε.\nΣήμερα που δεν μας χρειάζονται σαν βιτρίνα βλέπουμε το αληθινό πρόσωπο του καπιταλισμού.\nΔΕΝ ΥΠΑΡΧΕΙ ΤΙΜΙΟΣ ΠΛΟΥΤΟΣ. Αποκτήσαμε σχετικά φθηνά τα σπίτια και τα αμάξια μας διότι κάποιοι φουκαράδες στα ορυχεία χαλκού της Χιλής δούλευαν με μισθούς πείνας. Κάποιοι φουκαράδες Σαουδάραβες ακόμη και σήμερα έχουν στο σβέρκο τους το πιο διεφθαμένο καθεστώς του πλανήτη που το στηρίζουν οι Αμερικανοί διότι έχει υποσχεθεί να πουλά τον εθνικό πλούτο (πετρέλαιο) σε φθηνές τιμές. Αν οι άραβες ήταν ανεξάρτητοι θα κρατούσαν για τον εαυτό τους το πετρέλαιο και θα είχαν για τα επόμενα 1000 χρόνια. Τώρα θα τελειώσει στα επόμενα 30- 40 χρόνια.\nΑκόμη και αυτοί που απέκτησαν σπίτια και αμάξια με τίμια εργασία πρέπει να γνωρίζουν ότι ήταν τίμιοι υπάλληλοι ενός ανέντιμου συστήματος.\nΕιδικά στην Ελλάδα, υπάρχουν κάποιοι που δούλεψαν τίμια αλλά ΠΡΟΣΛΗΦΘΗΚΑΝ ΑΝΕΝΤΙΜΑ (με πολιτικό "μέσον").\nΕΡΩΤΗΣΗ : Η Τουρκία και η Ινδία τί έλαβαν για να συμμετέχουν στην περικύκλωση του κομμουνιστικού κόσμου;\nΑΠΑΝΤΗΣΗ : Η Τουρκία έλαβε μια Κωνσταντινούπολη καθαρή απο Έλληνες και την Κύπρο. Η Ινδία έλαβε το Κασμίρ που κανονικά θα έπρεπε να το παραδώσει στο Πακιστάν.


Στάθης Χατζής - Βιογραφία - Σαν Σήμερα .gr\nΘρυλική μορφή των καταδύσεων. Γεννήθηκε το 1878 στη Σύμη και δούλευε ως σφουγγαράς...\nΟ Στάθης Χατζής γεννήθηκε το 1878 στη Σύμη και δούλευε ως σφουγγαράς. Στις 16 Ιουλίου 1913 κλήθηκε να εντοπίσει και να δέσει τη χαμένη στο βυθό άγκυρα του ιταλικού θωρηκτού Regina Margerita, στον όρμο Πηγάδια της Καρπάθου. Η αμοιβή του θα ήταν μία χρυσή λίρα.\nΟ Συμιακός σφουγγαράς έκανε αρχικά μία δοκιμαστική κατάδυση στα 63 μέτρα, με τη βοήθεια μιας μαρμάρινης πέτρας βάρους 15 κιλών (καμπανελόπετρα τη λένε οι ντόπιοι) και στη συνέχεια, αφού ξεκουράστηκε μερικά λεπτά, έκανε τη μεγάλη βουτιά. Κρατώντας από ένα συρματόσχοινο την καμπανελόπετρα, κατέβηκε στον βυθό σαν τορπίλη. Κατόρθωσε να καταδυθεί σε βάθος 88 μέτρων και να κρατήσει την αναπνοή του για 3 λεπτά και 58 δευτερόλεπτα, έως ότου εντοπίσει την άγκυρα και τη δέσει στο ιταλικό πολεμικό πλοίο. Αμέσως μετά έδωσε το σινιάλο για να τον τραβήξουν στην επιφάνεια της θάλασσας.\nΤο κατόρθωμά του ήταν μοναδικό, αν λάβουμε υπόψη ότι η άπνοια των σύγχρονων πρωταθλητών στην ελεύθερη κατάδυση πλησιάζει μετά βίας τα 3 λεπτά και 20 δευτερόλεπτα και αυτό μόνο χάρη στα σύγχρονα συστήματα υποβοήθησης της κατάδυσης.\nΩς αντάλλαγμα για το κατόρθωμά του, ο Στάθης Χατζής ζήτησε από τον Ιταλό ναύαρχο, που επέβαινε του θωρηκτού Regina Margerita, να μπορεί να ταξιδεύει ελεύθερα, παντού, δεδομένου ότι τα Δωδεκάνησα εκείνη την περίοδο βρίσκονταν υπό Ιταλική κατοχή. Και όταν το εξασφάλισε έφυγε για τις Ηνωμένες Πολιτείες, όπου έκανε διάφορες δουλειές, βοηθώντας οικονομικά την οικογένειά του στη Σύμη.\nΓια κακή του τύχη, στην Αμερική προσβλήθηκε από καρκίνο των πνευμόνων. Επέστρεψε στη Σύμη βαριά άρρωστος, όπου πέθανε το 1936, σε ηλικία 58 ετών.


Άρσεναλ-Ολυμπιακός: Φεύγει με το κεφάλι ψηλά, παρά τον αποκλεισμό (0-1)\nΑρχική σελίδαEUROPA LEAGUEΆρσεναλ-Ολυμπιακός: Φεύγει με το κεφάλι ψηλά, παρά τον αποκλεισμό (0-1)\nΝίκος Ζωγράφος 9:55:00 μ.μ.\nΗ Άρσεναλ υποδέχτηκε τον Ολυμπιακό για το δεύτερο παιχνίδι της φάσης των 16' του Γιουρόπα Λιγκ, με την αγγλική ομάδα να έχει το προβάδισμα για την πρόκριση στην επόμενη φάση, καθώς είχε κερδίσει με 1-3 στο Γ. Καραϊσκάκης.\nΗ Άρσεναλ ηττήθηκε με 0-1 από τον πολύ ανταγωνιστικό Ολυμπιακό, αλλά κατάφερε να πάρει την πρόκριση στις 8 καλύτερες ομάδες του Γιουρόπα Λιγκ, καθώς βασίστηκε στην νίκη με 1-3 στην Ελλάδα. Έτσι ο Ολυμπιακός δεν συνεχίζει στην διοργάνωση και θα επικεντρωθεί στα Play-off που έρχονται αλλά και στο Κύπελλο Ελλάδος.\n1ο ημίχρονο: Στην σεντρα της αναμέτρησης ήταν ο Ολυμπιακός, το παιχνίδι δεν είχε ιδιαίτερο ρυθμό στα πρώτα λεπτά, μάλιστα υπήρξε και μια σύγκρουση ανάμεσα στον Σωκράτη και τον Σμίθ-Ρόου, αλλά οι παίκτες δεν είχαν κάτι σοβαρό και σηκώθηκαν. Ο Ολυμπιακός πίεζε αρκετά ψηλά στα πρώτα λεπτά του παιχνιδιού, η Άρσεναλ κρατούσε όμως περισσότερο την μπάλα στα πόδια της. Η ομάδα του Αρτέτα είχα σε τεράστια ευκαιρία με τον Πεπέ ο οποίος πήρα μια κόντρα από τον Σα πλάσαρε η μπάλα βρήκε στον Σωκράτη και κατέληξε κόρνερ στο 19ο λεπτό. Ο Ολυμπιακός απάντησε αμέσως στις ευκαιρίες με τον Ελ Αραμπί να σουτάρει και τον Λένο να κάνει ωραία επέμβαση, σε μια φάση που ενδεχομένως να ήταν οφσάιντ και παρέμεινε τον 0-0. Η Άρσεναλ έχασε ακόμα μια τεράστια ευκαιρία με τον Ομπαμεγιάνγκ να παίρνει την μπάλα από τον Θεμπάγιος, σούταρε, αλλά η μπάλα πέρασε άουτ στο 24'. Πολυ καλό παιχνίδι και από τις 2 ομάδες με πολύ καλό ρυθμό ειδικά από το 10' και μετά. Από εκεί και πέρα ο Ολυμπιακός πίεσε αρκετά για να πάρει το προβάδισμα στην αναμέτρηση. Η Άρσεναλ προσπάθησε να πιέσει και εκείνη με την σειρά της οπότε το παιχνίδι ήταν ισορροπημένο. Η Άρσεναλ είχε μια ακόμα καλή ευκαιρία με τον Σμίθ-Ρόου να σουτάρει και ο Σα να αποκρούει την μπάλα. Έτσι έληξε και το πρώτο μέρος με τις 2 ομάδες να πηγαίνουν στα αποδυτήρια με ισόπαλο σκορ στο 0-0.\n2ο ημίχρονο: Στην σεντρα βρέθηκε η Λονδρέζικη ομάδα. Ο Ολυμπιακός μπήκε δυνατά στο δεύτερο ημίχρονο και έχασε μια ευκαιρία να ανοίξει το σκορ στην αναμέτρηση με τον Φορτούνη να σουτάρει άουτ στο 47'. Αμέσως μετά ο Χολέμπας έκανε μια κεφάλια μετά από εκτέλεση κόρνερ, αλλά η μπάλα πέρασε παράλληλα χωρίς να ανησυχήσει τον Λένο. Η ομάδα του Μαρτίνς άνοιξε το σκορ στην αναμέτρηση μετά από ωραία ενέργεια του Ελ Αραμπι, η μπάλα βρήκε κιόλας στον Γκάμπριελ και έτσι έγινε το 0-1, στο 51'. Από εκεί και πέρα η Άρσεναλ έψαξε την αντίδραση για να φέρει το μάγε στα ίσα. Η Άρσεναλ είχε μεγάλη στιγμή στο 61' με τον Πεπέ να σουτάρει δυνατά μετά από γύρισμα του Ομπαμεγιάνγκ, άλλη η μπάλα κόντραρε σε συμπαίκτη του και κατέληξε άουτ. Ο Ολυμπιακός κέρδισε εκ; φάουλ σε καλό σημείο στο 65'; αλλά η εκτέλεση ήταν κακή και δεν έγινε κάτι από εκείνη την φάση. Στο 76ο λεπτό ο Οντεγκααρντ έχασε μια πόλη σημαντική ευκαιρία αφού σούταρε ψηλά άουτ και παρέμεινε το προβάδισμα του Ολυμπιακού με 0-1. Η Άρσεναλ συνέχισε να πιέζει τον Ολυμπιακό και έχασε μια τεράστια ευκαιρία με τον Ομπαμεγιάνγκ να πλασάρει άουτ, αφού είχε διασχίσει το μισό γήπεδο και είχε βρεθεί με μόνο αντίπαλο τον Σα. Ο Ολυμπιακός έμεινε με 10 παίκτες λίγα λεπτά πριν από την λήξη του παιχνιδιού, καθώς ο Μπα είδε την κίτρινη κάρτα μετά από φάουλ και αμέσως μετά εκνευριστικε και είδε αμέσως την 2η κίτρινη κάρτα και άφησε την ομάδα του με παίκτη λιγότερο για το υπόλοιπο του ματς. Ο Ομπαμεγιάνγκ δεν κατάφερε να στείλει την μπάλα στα δίχτυα μετά από 2 ευκαιρίες, ο Σα ήταν εκεί και κράτησε το 0 για την ομάδα του στο 86'.\nΑρσεναλ (Μικέλ Αρτέτα): Λένο, Μπεγερίν (Τσέιμπερς 81'), Λουίζ, Γκάμπριελ, Τίρνεϊ, Σμιθ Ρόου (Μαρτινέλι 81') , Θεμπάγιος (Οντεγκααρντ 57'), Ελνενί (Πάρτεϊ 57'), Τζάκα, Πεπέ, Ομπαμεγιάνγκ.\nΠάγκος: Λακαζέτ, Οντεγκααρντ, Χόλντινγκ, Σεντρίκ, Παρτέϊ, Τσέιμπερς, Μαρί, Νέλσον, Ενκέτια.\nΟλυμπιακός (Πέδρο Μαρτίνς): Σα, Χολέμπας, Μπα, Σωκράτης, Ρέαμπτσιουκ (Λαλά 85'), Καμαρά, Εμβιλά, Ανδρούτσος (Μπρούμα 62'), Φορτούνης (Μπουχαλάκης 85'), Μασούρας (Ραντζέλοβιτς 62')και Ελ Αραμπί.\nΠαγκος: Μπουχαλάκης, Βρουσάι, Ντρέγκερ, Μπρούμα, Καραργύρης, Λαλά, Τζολάκης, Σουρλής, Ραντζέλοβιτς.


Στοίχημα με ΠΑΟΚ! – inpaok.com\nΣτοίχημα με ΠΑΟΚ!\nTετάρτη σήμερα αλλά η Ελλάδα παίζει μπάλα και εμείς θα τζογάρουμε με το ελληνικό πρωτάθλημα που όμως… ποτέ δεν μπορείς να είσαι σίγουρος με αυτά που βλέπουν τα ματάκια μας. Καλή επιτυχία και καλά κέρδη! Εργοτέλης-Απολλων Σμύρνης 1 Μετά από ένα δύσκολο πρόγραμμα για την ομάδα της Κρήτης με Αστέρα, Ολυμπιακό και μερικά απογοητευτικά αποτελέσματα […]\nTετάρτη σήμερα αλλά η Ελλάδα παίζει μπάλα και εμείς θα τζογάρουμε με το ελληνικό πρωτάθλημα που όμως… ποτέ δεν μπορείς να είσαι σίγουρος με αυτά που βλέπουν τα ματάκια μας. Καλή επιτυχία και καλά κέρδη!\nΕργοτέλης-Απολλων Σμύρνης 1\nΜετά από ένα δύσκολο πρόγραμμα για την ομάδα της Κρήτης με Αστέρα, Ολυμπιακό και μερικά απογοητευτικά αποτελέσματα απέναντι στον Αρη και στον ΠΑΣ, πιστεύω ήρθε η ώρα του Εργοτέλη. Η κρητική ομάδα θα πάρει τους τρεις βαθμούς απέναντι στον πολύ μέτριο Απολλων Σμύρνης, ο οποίος στα εκτός έδρας έχει απλά δύο ισοπαλίες και όλα τα άλλα ήττες.\nΑτρόμητος-ΠΑΟΚ goal/goal Over\nΣοβαρός ο Ατρόμητος και σκληροτράχηλος στην έδρα του απέναντι στον Δικέφαλο ο οποίος δεν εμπνέει και τόσο εμπιστοσύνη με της εμφανίσεις του. Μετά την ισοπαλία με την Αλκμααρ ήρθε η νίκη με την Καλλονή με το εμφατικό 2-5. Πιστεύω ότι με την ποιότητα που έχουν και οι δυο ομάδες στην επίθεση θα σκοράρουν και οι δύο έτσι και το over θα είναι πολύ κοντά.\nΣτατιστικά και μόνο η Ξάνθη βγάζει εύκολα το over στην έδρα της με τον ΟΦΗ αν και να μην παίρνει αποτελέσματα και να σκοράρει περίπου σε κάθε εκτός έδρας.Θα πάω με το goal/goal.\nΛεβαδειακός-Παναθηναϊκός.Handicap +1 Λεβαδειακος\nΔύσκολα πράματα πάλι για την αθηναϊκή ομάδα. Μετά την ήττα από τον Ατρόμητο στην Λεωφόρο πάει στην Λιβαδειά όπου έχει 5 νίκες συνεχόμενες. Σαν να μην έφτανε αυτο ο πρώτος σκόρερ της ομάδας Μπέργκ αλλα και ο Πράνιτς δέν θα παιξουν λόγω τραυματισμού. Εκτός από την κόντρα στο Handicap, ψήνομαι πολύ και για τον άσσο καρφί.


Άρθρο της Έλλης Καζάκου – Ζωγράφου Μπροστά\n«Και να θυμάστε πάντα, δεν υπάρχουν μεγαλύτερες αξίες στη ζωή, πάρεξ η ειρήνη, η αγάπη και ο αγώνας στο πλευρό των φτωχών και αδικοχαμένων αυτού του κόσμου», λέει ο Θαπατέρο.\nΑλήθεια σκεφτήκατε ποτέ πού βαδίζουμε και πού θα φτάσουμε αφού μας λείπουν όλα αυτά; Σκεφτήκατε ότι η ζωή μας είναι σύντομη, μάταιη κι απρόβλεπτη και τη συνθλίβουμε ασχολούμενοι με μικροπρέπειες;\nΧωρίσαμε την Ελλάδα μας σε πολλά αντιμαχόμενα στρατόπεδα και ως εχθροί πλέον, προσπαθούμε να βγάλουμε, ο ένας, τα μάτια του άλλου. Μήπως δεν αγαπάμε, το ίδιο όλοι, την πατρίδα μας;\nΜήπως δεν θέλουμε τη δικαιοσύνη, την εντιμότητα και το καλό όλων των συνανθρώπων μας; Μήπως πήραμε λάθος δρόμο;\nΑς αναθεωρήσουμε όλα όσα έγιναν μέχρι τώρα και ας προχωρήσουμε ενωμένοι. Αν υπάρχει κανένα αντιδραστικό στοιχείο, ας προσπαθήσουμε να το συνετίσουμε και ας σκεφτούμε μόνο το καλό του τόπου μας.\nΕμείς οι Ζωγραφιώτες ας αρχίσουμε από τον τόπο μας!\nΓια να εξηγούμε όμως, εγώ προσωπικά δεν αποβλέπω σε τίποτα, γιατί είναι χρόνια που έχω αποστασιοποιηθεί από την πολιτική, που για να είμαι ειλικρινής δεν ασχολήθηκα ποτέ με αυτήν και δεν ξεχώρισα ποτέ τους ανθρώπους.\nΌμως αγαπώ τον τόπο μου, που τον υπηρέτησα με όλη τη δύναμη της ψυχής μου, τον πόνεσα, ένιωσα τις χαρές και τις λύπες των συμπολιτών μου και τώρα αποτραβηγμένη παρακολουθώ την τύχη αυτού του τόπου.\nΖω στο Δήμο Ζωγράφου από το 1959 και επί 30 χρόνια δίδαξα, ως καθηγήτρια φιλόλογος, τα παιδιά μας με μεγάλη αγάπη και σεβασμό.\nΑυτή τη στιγμή θέλω να μοιραστώ με τους συμπολίτες μου και τους αγαπημένους μου μαθητές το ξεχείλισμα αυτό της καρδιάς μου και να πούμε δύο λόγια βγαλμένα εκ βαθέων και στηριγμένα στην αληθινή αγάπη που μας δένει χρόνια.\nΘέλω όλοι μαζί να δώσουμε τα χέρια, να αφήσουμε, αν κάτι μας έχει δυσαρεστήσει, στην άκρη και να προχωρήσουμε με συμπνοια και αγάπη.\nΑς ακολουθήσουμε με ανθρώπους σώφρονες, που φιλοσόφησαν τη ζωή, είδαν το σύντομο και μάταιο αυτής και βαδίζουν το σωστό δρόμο.\nΕίναι οι άνρθωποι που έχουν θεία φώτιση, που πορεύονται στη ζωή, σύμφωνα με τους θείους νόμους και άγραφους ηθικούς κανόνες.\nΕίναι όλοι όσοι στηρίζουν τις πράξεις τους στην εντομότητα τη δικαιοσύνη και την καθαρότητα.\nΕίναι οι άθρωποι που διαθέτουν μεγαλείο ψυχής, καταύγασμα θεϊκής λάμψης και ουράνια γενναιοδωρία.\nΕίναι αυτοί που νιώθουν το συνάνθρωπό τους σαν τον εαυτό τους.\nΕίναι αυτοί που πονάνε τον πλησίον τους και του προσφέρουν χωρίς να περιμένουν ανταπόδοση.\nΕίναι αυτοί που ένιωσαν βαθιά στην καρδιά τους την υποχρέωση να προσφέρουν στον τόπο μας, γιατί τον αγαπούν αληθινά και τους βρίσκουμε πάντα κοντά μας.\nΕίναι αυτοί που αγκαλιάζουν τους νέους, δημιουργούν ενδιαφέροντα και τους προσελκύουν στο σωστό δρόμο.\nΕίναι αυτοί που με αγάπη θα δώσουν λύση στα προβλήματά μας.\nΑς ακολουθήσουμε λοιπόν αυτούς τους ανθρώπους για να ανακουφιστεί ο δύστυχος από τις χιονοστιβάδες των προβλημάτων, να συνετιστεί ο αδικών, ο παραστρατημένος, να συνέλθουν οι παρανομούντες, να αποκατασταθεί ο οικογενειακός ιστός, να ορθοποδήσει η κοινωνία, μήπως και περισωθεί η ανρθωπιά, μήπως σταματήσουν τα μίση και τα πάθη και το έθνος μας ανακτήσει την παλιά του αίγλη.\nΑγαπημένοι μου φίλοι και μαθητές, ας κάνουμε όλοι μαζί το πρώτο βήμα.


Γεια σας, είμαι 14 χρονών, ύψος 1.51 και 60 κιλά. Θέλω να χάσω 10 κιλά, αλλά δεν μπορώ. Θέλω να χάσω περιφέρεια και κοιλιά. Έχω κάνει δίαιτε... | Vita.gr\nΓεια σας, είμαι 14 χρονών, ύψος 1.51 και 60 κιλά. Θέλω να χάσω 10 κιλά, αλλά δεν μπορώ. Θέλω να χάσω περιφέρεια και κοιλιά. Έχω κάνει δίαιτε…\nΓεια σας, είμαι 14 χρονών, ύψος 1.51 και 60 κιλά. Θέλω να χάσω 10 κιλά, αλλά δεν μπορώ. Θέλω να χάσω περιφέρεια και κοιλιά. Έχω κάνει δίαιτες αλλά τίποτα. Θέλω να τονίσω επίσης ότι έχω σακχαρώδη διαβήτη και θυρεοειδή. Πάω επίσης γυμναστήριο. Πριν ένα μήνα άρχισα. Επιπλέον θέλω να πάρω και ύψος. Τι μου προτείνετε;\nΠολύ σωστή η σκέψη σου να πας γυμναστήριο αν και δεν μου εξηγείς τον τύπο διαβήτη που έχεις για να σε κατευθύνω καλύτερα. Προσπάθησε να πηγαίνεις γυμναστήριο 3-4 φορές την εβδομάδα. Επειδή βρίσκεσαι στην εφηβεία σου συστήνω να πας σε κάποιο ειδικό που να σου δώσει τις κατάλληλες διατροφικές οδηγίες ώστε να πετύχεις το στόχο σου σωστά. Το αν θα πάρεις ύψος και πόσο εξαρτάται από πολλούς παράγοντες (π.χ. γενετικούς) στους οποίους εσύ δεν μπορείς να παρέμβεις, διατροφικά όμως μπορείς να έχεις μια ισορροπημένη σωστή διατροφή (φρούτα, λαχανικά, πρωτεΐνη, όσπρια, τρόφιμα ολικής άλεσης) και να καταναλώνεις τουλάχιστον 3 μερίδες γαλακτοκομικών την ημέρα.


Καταλληλότερος για Δήμαρχος ο Νικολόπουλος με ποσοστό72%! | ONLINE-PRESS\nΑρχική Πολιτική Καταλληλότερος για Δήμαρχος ο Νικολόπουλος με ποσοστό72%!\nΚαταλληλότερος για Δήμαρχος ο Νικολόπουλος με ποσοστό72%!\nΣε ποσοστό 72%, ο Νίκος Νικολόπουλος θεωρείται ο καταλληλότερος για Δήμαρχος της Πάτρας. Σε αυτή την αποκάλυψη προέβη σήμερα ο εκπρόσωπος τύπου της «ΝΕΑΣ ΠΑΤΡΑΣ» Νίκος Παπαματθαίου, επικαλούμενος δημοσκοπικά ευρήματα των τελευταίων ημερών, στην καθιερωμένη συνάντησή του με δημοσιογράφους.\nΗ τοποθέτηση του κ. Παπαματθαίου έχει επακριβώς, ως εξής:\n«Την Παρασκευή ολοκληρώθηκε η επεξεργασία νέας δημοσκόπησης . Το ενδιαφέρον στοιχείο είναι ότι το 72% των ερωτωμένων θεωρεί ότι ο Νίκος Νικολόπουλος είναι ο καταλληλότερος για Δήμαρχος. Μήπως να σκεφτούμε όλοι ότι έχουμε πολλές ευκαιρίες να συμπαρασταθούμε στον φίλο και τον συγγενή; Ευκαιρία να εκλέξουμε καλό Δήμαρχο όμως δεν έχουμε και πολύ συχνά».\nΠαναγιώτης Ρηγόπουλος: «Πονηρές» απευθείας αναθέσεις Πελετίδη στους ίδιους εργολάβους!\nΕμβόλιμα, στο σημείο αυτό ο κ. Παπαματθαίου έδωσε τον λόγο στον υποψήφιο δημοτικό σύμβουλο Παναγιώτη Ρηγόπουλο, ο οποίος έθιξε το πολύ σοβαρό θέμα των απευθείας αναθέσεων από τον Πελετίδη και μάλιστα προς τους ίδιους εργολάβους!\nΜάλιστα ο κ. Ρηγόπουλος παρουσίασε αποφάσεις με εργολαβίες που οι ανάδοχοι προσφέρουν στον Δήμο μηδαμινές εκπτώσεις, της τάξης του 2% ή του 3%, όταν οι ίδιο εργολάβοι πριν από λίγα μόλις χρόνια και όπως προκύπτει από τις σχετικές αποφάσεις, προσέφεραν εκπτώσεις ακόμα και άνω του 50%!\n«Οι πολίτες της Πάτρας έχουν κάθε δικαίωμα να πληροφορηθούν πόσα χρήματα έχει διαθέσει η δημοτική Αρχή σε απ΄ευθείας αναθέσεις έργων, αλλά και γιατί επιλέγει συστηματικά την παράκαμψη ανοικτών διαδικασιών ή έστω, των πρόχειρων διαγωνισμών» σημείωσε ο κ. Ρηγόπουλος, για να υπογραμμίσει:\n«Η δημοτική Αρχή που τάχα… κόπτεται υπέρ της διαφάνειας και της χρηστής διαχείρισης του δημοτικού κορβανά, ας εξηγήσει στους πολίτες την προτίμηση που φαίνεται πως έχει σε λίγους συγκεκριμένους εργολάβους.\nΤα ίδια ισχύουν και για τον Πολιτιστικό, αλλά και για τον Καρναβαλικό Οργανισμό.\nΣτη συνέχεια, ο κ. Ρηγόπουλος έθεσε τα εξής αμείλικτα ερωτήματα:\n-Ποια ανάγκη δικαιολογεί τη διαδικασία των απ’ ευθείας αναθέσεων, αφού δεν πρόκειται για αντιμετώπιση κάποιων έκτακτων καταστάσεων ή αναγκών, αλλά για δρομολογημένες από πολύ καιρό εργολαβίες;\n-Για ποιο λόγο, πολλές απ’ ευθείας αναθέσεις του Δήμου Πατρέων, του Πολιτιστικού και του Καρναβαλικού Οργανισμού, δόθηκαν στον ίδιο εργολάβο;\nΟ κ. Πελετίδης είναι σίγουρο ότι και πάλι δεν θα τολμήσει να απολογηθεί δημόσια για την οικονομική διαχείριση του Δήμου.\nΈνα πράγμα όμως δεν θα μπορέσει: Να αποφύγει την αδέκαστη κρίση του Πατραϊκού λαού στις 26 Μαΐου, που θα τον τιμωρήσει για τα έργα και τις ημέρες του στη διαχείριση του Δήμου».\nΜΕ ΛΕΩΦΟΡΕΙΟ ΟΙ ΜΕΤΑΚΙΝΗΣΕΙΣ ΤΗΣ «ΝΕΑΣ ΠΑΤΡΑΣ»\nΑκολούθως, πήρε πάλι το λόγο ο εκπρόσωπος τύπου της «ΝΕΑΣ ΠΑΤΡΑΣ» Νίκος Παπαματθαίου και αναφέρθηκε στο γνωστό χάρισμα του υποψήφιου Δημάρχου που είναι η δια ζώσης ζεστή και ειλικρινής επαφή του με τους πολίτες της Πάτρας. Ειδικότερα, υπογράμμισε:\n«Η φιλοσοφία του Νίκου Νικολόπουλου και του συνδυασμού είναι η διαπροσωπική επαφή. Έτσι αντιλαμβανόμαστε καλύτερα τα θέματα, έτσι βρίσκουμε τις καλύτερες λύσεις, έτσι ενσωματώνουμε τις καλές ιδέες, έτσι δεσμευόμαστε προσωπικά για πράξεις και λύσεις. Καλή η κοινωνική δικτύωση, αλλά ελλιπής. Πρόσωπο με πρόσωπο. Έτσι λειτουργούμε εμείς»\nΣε επίρρωση των παραπάνω ο Νίκος Παπαματθαίου έκανε ξεχωριστή αναφορά στο «Λεωφορείο» της Αλήθειας και της Ενημέρωσης», που μεταφέρει το Νίκο Νικολόπουλο και τα στελέχη της «ΝΕΑΣ ΠΑΤΡΑΣ» σε όλη την πόλη και τα περίχωρά της. Είπε:\n«Το λεωφορείο,με το Νίκο Νικολόπουλο και υποψηφίους της “Νέας Πάτρας”, επισκέφθηκε το 80% των περιφερειακών πρώην Δήμων και Κοινοτήτων. Έγιναν επισκέψεις από το Ρίο, τα Σελλά και το Σούλι μέχρι τα Βραχνέικα.\nΕιδικά στα Βραχνέικα και δη στον συνοικισμό των Ρομά, η εικόνα εγκατάλειψης είναι τραγική. Τριακόσιες εξήντα συμπολίτες έχουν εγκαταλειφθεί στην τύχη τους. Παρά τις υποσχέσεις ο Δήμος δεν έχει κάνει το ελάχιστο για να δημιουργήσει έστω υποτυπώδεις υποδομές. Στερούνται ακόμα και οποιασδήποτε μορφής αποχέτευση. Έχουν όμως μεγάλη… παρακαταθήκη από καλές… προθέσεις και ευχολόγια που τους έστειλε ο κ. Δήμαρχος για παρηγοριά».\n«ΓΙΑΤΙ «ΕΚΒΙΑΖΟΥΝ» ΤΟΝ ΜΗΤΣΟΤΑΚΗ;»\nΣτη συνέχεια, ο εκπρόσωπος τύπου της «ΝΕΑΣ ΠΑΤΡΑΣ» απατώντας σε ερώτηση δημοσιογράφου, εξέφρασε στην ουσία, την απορία του για το γεγονός ότι υπάρχουν κάποιοι που προσπαθούν να βάλουν στο στόμα του Κυριάκου Μητσοτάκη λόγια στήριξης υποψηφίων Δημάρχων ανά την χώρα, πέραν της Αθήνας, της Θεσσαλονίκης και του Πειραιά.\nΑναρωτήθηκε ο κ. Παπαματαθαίου: «Γιατί τόση αγωνία και πίεση προς τον κ. Μητσοτάκη; Ο Αρχηγός της ΝΔ έχει χαράξει μια συγκεκριμένη στρατηγική και διακηρύσσει με κάθε ευκαιρία ότι το σώφρον και το σωστό είναι να εκφρασθούν μόνες τους οι τοπικές κοινωνίες. Είναι δυνατόν να θέλουν τον Αρχηγό τους ασυνεπή και αφερέγγυο στις δεσμεύσεις του;\nΔίνοντας συνέχεια στον συλλογισμό του ο εκπρόσωπος τύπου της «ΝΕΑΣ ΠΑΤΡΑΣ» υπογράμμισε:\n«Πάντως φαίνεται ότι και ο κ. Μητσοτάκης έχει κουραστεί από την προσπάθεια μερικών να εκβιάσουν χρίσμα από την Νέα Δημοκρατία για τις Δημοτικές εκλογές. Τον άκουσα να επαναλαμβάνει για άλλη μία φορά χθες στην διακαναλική ότι χρισμα σε υποψήφιους Δημοτικούς Άρχοντες έχει δοθεί μόνο σε τρεις πόλεις: Αθήνα , Πειραιά και Θεσ/νικη.\nΗ κ. Μπακογιάννη σε πρόσφατη ραδιοφωνική της συνέντευξη στην Κρήτη ήταν πιο επιγραμματική αλλά εξίσου σαφής. ¨Ένα πράγμα έχουμε μάθει όλα αυτά τα χρόνια. Η παρέμβαση από τα κόμματα στις Δημοτικές εκλογές είναι λάθος.”\nΕίναι παράξενο ο επικεφαλής του κόμματος ο οποίος καθορίζει και την εκλογική στρατηγική να “διορθώνεται” από τοπικά στελέχη. Ο Πρόεδρος της Νέας Δημοκρατίας ξέρει τι λέει και ξέρει γιατί το λέει. Όποιος παρακολούθησε με προσοχή την συνέντευξή του κατάλαβε και το γιατί. Οι τοπικοί παράγοντες, που οφείλουν να σκέφτονται πολιτικά, αντιλαμβάνονται ότι με τους ισχυρισμούς τους περί χρίσματος ζημιώνουν το κόμμα ;\nΟι επιδεικνυόμενες εμμονές δεν συνηγορούν υπέρ του φορέα τους, ούτε προδικάζουν επιτυχημένη δημαρχιακή θητεία. Όποιος πιστεύει ότι θα είναι καλός Δήμαρχος δηλώνει ότι θα είναι καλός Δήμαρχος και εξηγεί το γιατί, δεν επικαλείται την υποτιθέμενη επιλογή του για υποψήφιος».\nΝΑΝΣΥ ΑΒΡΑΜΟΠΟΥΛΟΥ: ΧΕΡΙ- ΧΕΡΙ Η «ΝΕΑ ΠΑΤΡΑ», ΜΕ ΤΟ ΠΑΝΕΠΙΣΤΗΜΙΟ!\nΑπό την πλευρά της η υπεύθυνη ενημέρωσης της «ΝΕΑΣ ΠΑΤΡΑΣ» Νάνσυ Αβραμοπούλου περιέγραψε τον τρόπο της πλήρους διασύνδεσης του Δήμου με το Πανεπιστήμιο, αναφέροντας:\n«Η Πάτρα διαθέτει το διεθνώς αναγνωρισμένο Πανεπιστήμιο της, το μεγάλο ΑΤΕΙ και το μοναδικό Ανοικτό Πανεπιστήμιο με πληθώρα τμημάτων σύγχρονης εξειδίκευσης.\nΕπιβάλλεται να αναδείξουμε το ρόλο της Πάτρας σαν τον σημαντικότερο πόλο δημιουργίας και εφαρμογής νέων τεχνολογιών.\nΟ Δήμος Πατρέων οφείλει να καταστεί πρωταγωνιστής δημιουργικής συνεργασίας με το Πανεπιστήμιο Πάτρας, το Ανοικτό Πανεπιστήμιο και τα Τεχνολογικά Εκπαιδευτικά Ιδρύματα.\nΓια να το πετύχουμε αυτό η Νέα Πάτρα του ΝΙΚΟΥ ΝΙΚΟΛΟΠΟΥΛΟΥ έχει δρομολογήσει:\nΕνίσχυση της Σύνδεσης με το Πανεπιστήμιο.\nΕνεργοποίηση τις συνεργασίας τις πόλης με τα γραφεία Διασύνδεσης των ανωτάτων πνευματικών ιδρυμάτων της πόλης.\nΠροσφορά θέσεων πρακτικής άσκησης σε όσο το δυνατόν περισσότερες διευθύνσεις, οργανισμούς και υπηρεσίες του δήμου.\nΛειτουργία επιστημονικού βήματος σε Δημοτική αίθουσα.\nΕνίσχυση δημοτικών δομών με κοινή δράση σε τομείς σχετικούς με τις ειδικότητες της Σχολής Ανθρωπιστικών και Κοινωνικών Επιστημών.\nΥποστήριξη του δήμου στη διοργάνωση επιστημονικών Συνεδρίων.\nΕπενδυτική αξιοποίηση του Πανεπιστημίου, με στόχο την συγκρότηση εταιριών με Πατρινά κεφάλαια, στον τομέα των νέων τεχνολογιών, σε συνεργασία με το Επιστημονικό Πάρκο.\nΑξιοποίηση από το Δήμο σε συνεργασία με το Πανεπιστήμιο, το ΕΑΠ και το ΤΕΙ των μεταπτυχιακών προγραμμάτων, διπλωματικών εργασιών για την καινοτόμα αντιμετώπιση προβλημάτων τις πόλης.\nΠιλοτικά προγράμματα για μια πράσινη πόλη.\nΑξιοποίηση της συσσωρευμένης τεχνολογικής γνώσης στα τοπικά ιδρύματα και συνεργασία για ενίσχυση τις χρήσης των Νέων Τεχνολογιών.\nΜε ΝΙΚΟ ΝΙΚΟΛΟΠΟΥΛΟ Δήμαρχο Πατρέων όλα αυτά θα γίνουν πράξη.\nΓιατί ο Νίκος και ξέρει και μπορεί»!\nΔείτε σχετικές δηλώσεις on camera:\nΝάνσυ Αβραμοπούλου: Η συνεργασία της ΝΕΑΣ ΠΑΤΡΑΣ με το πανεπιστήμιο θα είναι καθημερινή!\nΠροηγούμενο άρθροΤο τέχνασμα των Σπαρτιατών για να είναι οι νέοι πάντα «πρόθυμοι ερωτικά» και να τεκνοποιούν\nΕπόμενο άρθροΧορήγηση ύψους 35 εκατ. ευρώ στους “Ρομά μέσω ΕΣΠΑ\nΑναστασιάδης: Η Τουρκία είναι ο θύτης όχι το θύμα – Αιχμές για ΟΗΕ\nΚαταπέλτης ήταν στην ομιλία του στη Γενική Συνέλευση του ΟΗΕ ο πρόεδρος της Κυπριακής Δημοκρατίας Νίκος Αναστασιάδης καταγγέλλοντας την Τουρκία που επιχειρεί από θυτής...


Η επίδραση της μουσικής και της μουσικοθεραπείας στην προσχολική ηλικία είναι ανεκτίμητης αξίας - Mothersblog.gr\n30 Σεπ 2018\tΑΝΑΠΤΥΞΗ\nΠολλοί μουσικοπαιδαγωγοί τονίζουν πόσο σημαντική είναι η μουσική αγωγή στη διαμόρφωση της προσωπικότητας του παιδιού ήδη από την προσχολική του ηλικία.\nΗ μουσική ως τέχνη, προσφέρει στα παιδιά ένα πολύ δυνατό μέσο για έκφραση και επικοινωνία.\nΈτσι μέσα από τη μουσική, αποκτούν μουσικότητα και ευαισθησία, αποκτούν την ικανότητα για ακρόαση και αισθητική εκτίμηση.\nΚάτι τέτοιο είναι καλό να ξεκινά από την πρώτη παιδική ηλικία όταν ακόμα οι ψυχοκινητικές, νοητικές και συναισθηματικές και κοινωνικές δεξιότητεςβρίσκονται σε ένα κρίσιμο στάδιο ανάπτυξης.\nΗ επίδραση της μουσικής στην γενικότερη ανάπτυξη τους, ειδικά στην προσχολική ηλικία, όπως προέκυψε από σχετική έρευνα που έχει γίνει στην Κύπρο και έχει τίτλο: «Η μουσική αγωγή ως παράγοντας για τη διαμόρφωση της προσωπικότητας του παιδιοόυ» έχει πάρα πολλά οφέλη για την υγιή ανάπτυξη του παιδιού».\nΟφείλουμε λοιπόν να τη λάβουμε πολύ σοβαρά υπόψιν μας.\nΩς μαμάδες, είναι σημαντικό να ξέρετε πως το νανούρισμα του παιδιού, το τραγούδι και τα πρώτα απλά ρυθμικά μουσικά παιχνίδια αποτελούν πολύ βασικούς συντελεστές όχι μόνο για την σταδιακή εισαγωγή του στην τέχνη της μουσικής, αλλά κυρίως για την ανάπτυξη σημαντικών χαρακτηριστικών της ίδιας της προσωπικότητας του.\nΧαρακτηριστικά όπως η ανάπτυξη της ευαισθησίας του για τα συναισθήματα, τις εντυπώσεις και τις εικόνες που μόνο η μουσική μπορεί να μεταφέρει.\nΤα περισσότερα σχολεία έχουν εντάξει την μουσική αγωγή στην καθημερινότητα των παιδιών. Άλλα σε μεγαλύτερη συχνότητα και άλλα σε μικρότερη.\nΥπάρχουν όμως ειδικά κέντρα που προσφέρουν μουσικοθεραπεία στα μικρά παιδιά. Είναι ενδεικτικό πως η μουσικοθεραπεία έχει αποδειχτεί πως έχει αποτελέσματα στην αντιμετώπιση πολλών δυσκολιών των παιδιών μικρής ηλικίας.\nΜπορεί να βοηθήσει τα παιδιά με:\nΕγγενείς διαταραχές/σύνδρομα (Σύνδρομο Down, Σύνδρομο Εύθραστου Χ κ.α)\nΔυσκολίες/διαταραχές στην επικοινωνία\nΝευρολογικές παθήσεις (π.χ σύνδρομα, εγκεφαλική παράλυση)\nAκόμα πιο συγκεκριμένα βοηθά τα παιδιά στην:\nΑνάπτυξη των επικοινωνιακών και κοινωνικών δεξιοτήτων.\nΑνάπτυξη της ικανότητας για συγκέντρωση.\nΕνθάρρυνση της αλληλεπίδρασης και της αυτοέκφρασης.\nΑνάπτυξη της επίγνωσης του εαυτού και της αυτοπεποίθησης.\nΈκφραση και επεξεργασία διαφορετικών συναισθημάτων.\nΑνάπτυξη σημαντικών δεξιοτήτων όπως η ακρόαση, η εναλλαγή σειράς και η ικανότητα του παιδιού να μοιράζεται.\nΑνάπτυξη αδρής και λεπτής κινητικότητας.\nΕνδυνάμωση και ενίσχυση της χρήσης της φωνής και ανάπτυξης του λόγου.\nΔιεύρυνση δεξιοτήτων του συντονισμού της κίνησης.\nΟι στόχοι της μουσικοθεραπείας διαφέρουν από άτομο σε άτομο. Έτσι, είναι μια θεραπεία καθαρά προσωπική και εξατομικευμένη για κάθε περίπτωση. Πέραν όμως από τις ειδικές περιπτώσεις, η μουσική γενικότερα παίζει καθοριστικό ρόλο στην υγιή ανάπτυξη όλων των παιδιών.\nΌπως έχει αναφέρει ο κοινωνιολόγος Dell Hymes, «Οι εμπειρίες μας σήμερα το κάνουν ξεκάθαρο: Χρειαζόμαστε παιδιά με μεγαλύτερη ευαισθησία, όπως χρειαζόμαστε και καλά πληροφορημένα παιδιά. Η εκπαίδευση σήμερα κάνει ένα μεγάλο λάθος όταν επικεντρώνεται μόνο στη γνώση».\nΣΗΜΑΣΙΑ ΜΟΥΣΙΚΗΣ ΣΤΑ ΠΑΙΔΙΑ


Τι οδήγησε στη συντριβή της πτήσης της AirAsia πέρυσι το Δεκέμβριο - ΤΑ ΝΕΑ\ntanea.gr > Κόσμος > Τι οδήγησε στη συντριβή της πτήσης της AirAsia πέρυσι το Δεκέμβριο\nΤι οδήγησε στη συντριβή της πτήσης της AirAsia πέρυσι το Δεκέμβριο\nTANEA Team 1 Δεκεμβρίου 2015 | 10:20\nΟ τρόπος αντίδρασης των πιλότων του Airbus της AirAsia που συνετρίβη πέρυσι τον Δεκέμβριο στη Θάλασσα της Ιάβας, σε μια τεχνική δυσλειτουργία φαίνεται ότι οδήγησε στην καταστροφή, σύμφωνα με τα όσα ανέφεραν ερευνητές του δυστυχήματος.\nΤο αεροσκάφος φέρεται να είχε κάποιο ελαττωματικό εξάρτημα που εξακολούθησε στην πορεία της πτήσης να δυσλειτουργεί, γεγονός που συνετέλεσε αποφασιστικά στην συντριβή του αεροπλάνου οδηγώντας στο θάνατο 162 ανθρώπους.\nΗ πρώτη μεγάλη έκθεση για το δυστύχημα αναφέρει παράλληλα ότι ενέργειες του πληρώματος ως απάντηση στη δυσλειτουργία αυτή επίσης συνέβαλαν στην καταστροφή.\nΤο Airbus εκτελούσε το δρομολόγιο από την Σουραμπάγια στη Σιγκαπούρη και βρισκόταν 40 λεπτά στον αέρα πριν χαθεί κάθε επαφή με τα ραντάρ. Η έκθεση που βλέπει σήμερα το φως της δημοσιότητας είναι αποτέλεσμα έρευνας που διήρκεσε ένα ολόκληρο χρόνο.


Είμαστε κυκλωμένοι από βαρυτικά κύματα | Protagon.gr\nΟ Αλμπερτ Αϊνστάιν, ο πρώτος που ασχολήθηκε με την ύπαρξη βαρυτικών κυμάτων, σε διάλεξή του το 1955 | Keystone/Getty Images/Ideal Images\nΟ πρώτος που είχε ασχοληθεί με το φαινόμενο ήταν ο Αϊνστάιν – Τώρα θα γίνουν ανακοινώσεις από τους επιστήμονες του πειράματος LIGO – Πώς θα αλλάξει ο τρόπος που βλέπουμε το σύμπαν\nProtagon Team 11 Φεβρουαρίου 2016, 09:37\nΟ Αλμπερτ Αϊνστάιν, ο πρώτος που ασχολήθηκε με την ύπαρξη βαρυτικών κυμάτων, σε διάλεξή του το 1955\nΝα αναμένουμε τις ανακοινώσεις ενός θριάμβου; Η μακρά αναζήτηση των επιστημόνων για βαρυτικά κύματα, φαίνεται πως καταλήγει θετικά. Μάλιστα, δεν θα χρειαστεί να περιμένουμε επί μακρόν. Εντός της ημέρας (Πέμπτη 11 Φεβρουαρίου) αναμένεται να υπάρξουν οι σχετικές δηλώσεις, καθώς οι επιστήμονες έχουν ανακαλύψει κυματισμούς στον ιστό του χωροχρόνου. Πιθανώς δημιουργήθηκαν από τη σύγκρουση ανάμεσα σε δύο τεράστιες μαύρες τρύπες, οι οποίες τώρα ταξιδεύουν σχεδόν με την ταχύτητα του φωτός.\nΟ πρώτος που ασχολήθηκε με τα βαρυτικά κύματα, όπως θυμίζει η βρετανική εφημερίδα Guardian, ήταν ο Αϊνστάιν. Είχε σημειώσει ότι παράχθηκαν από τα πιο κατακλυσμικά γεγονότα του σύμπαντος και τεντώθηκαν σε όλη την έκτασή του. Αν επιβεβαιωθεί αυτή η ανακάλυψη, έπειτα από ενδελεχή έρευνα δεκαετιών, εύλογα θα μπορούμε να ποντάρουμε ποιος θα πάρει το επόμενο βραβείο Νομπέλ.\nΟι επιστήμονες που έχουν ασχοληθεί με την εξερεύνηση των βαρυτικών κυμάτων είδαν τις προηγούμενες δεκαετίες τις προσπάθειές τους να πηγαίνουν στράφι λόγω ψευδών ενδείξεων από μηχανήματα που δεν ήταν αρκετά ευαίσθητα για να ανιχνεύσουν τα κύματα από τη στιγμή που έφταναν στη Γη.\nΤο πείραμα LIGO\nΟλα αυτά αναμένεται να αλλάξουν με τις ανακοινώσεις που θα κάνουν αμερικανοί φυσικοί αποκαλύπτοντας τα τελευταία στοιχεία από το πείραμα που φέρει την ονομασία LIGO. Η ομάδα διαθέτει ανιχνευτές στην Ουάσιγκτον και τη Λουϊζιάνα, οι οποίοι είναι σε θέση να εντοπίσουν τα βαρυτικά κύματα. Σε συνέντευξη Τύπου που θα παραθέσουν στην Ουάσιγκτον, οι επιστήμονες που ασχολούνται με το LIGO θα προβούν σε ανακοινώσεις και σύμφωνα με πληροφορίες θα κάνουν λόγο για σαφή και ρητή παρουσία βαρυτικών κυμάτων. Αυτά ενδέχεται να προήλθαν από δύο τεράστιες μαύρες τρύπες. Η πρώτη είχε μάζα 29 φορές μεγαλύτερη του ήλιου και η άλλη 36 φορές μεγαλύτερη. Η μια κινούνταν σπειροειδώς γύρω από την άλλη και όταν συγκρούστηκαν σχηματίστηκε μια νέα μαύρη τρύπα 62 φορές μεγαλύτερη από τη μάζα του ήλιου. Αυτή η ελλείπουσα μάζα μετατράπηκε σε ενέργεια και κυκλοφόρησε με τη μορφή βαρυτικών κυμάτων.\nΟ Πέδρο Φερέιρα, καθηγητής Αστροφυσικής στο Πανεπιστήμιο της Οξφόρδης και συγγραφέας, σημειώνει: «Οι άνθρωποι είναι εξαιρετικά ενθουσιασμένοι. Είναι φανταστικό ότι υπάρχει αυτή η φήμη για ένα επιβλητικά μεγάλο σήμα».\nΟταν ο Αϊνστάιν δημοσίευσε τη θεωρία της σχετικότητας το 1915, άλλαξε για πάντα τον τρόπο που οι επιστήμονες έβλεπαν το σύμπαν. Η θεωρία έδειξε ότι η μάζα προκαλεί καμπύλη στον χωροχρόνο, μια επίδραση που έχει πληθώρα επιπτώσεων. Η ανίχνευση των βαρυτικών κυμάτων θα «μαρκάρει» την τελευταία σημαντική πρόβλεψη της θεωρίας της σχετικότητας. Επιπροσθέτως, θα αποδείξει ότι οι εξισώσεις του Αϊνστάιν, καίτοι ο ίδιος δεν πίστευε σε μαύρες τρύπες, ισχύουν και ότι καθίστανται οι πιο ακραίες σφαίρες της Φυσικής.\nΜέρος των μηχανημάτων που χρησιμοποιεί η ομάδα LIGO, στην Ουάσιγκτον. Αντίστοιχοι ανιχνευτές υπάρχουν και στη Λουϊζιάνα (NASA)\nΑν αποδειχθούν αληθινές οι επικείμενες ανακοινώσεις των επιστημόνων, τότε πολλά πράγματα θα αλλάξουν στον τρόπο που βλέπουμε το σύμπαν. «Θα είναι σαν να έχεις ένα τηλεσκόπιο που, αντί να κοιτάζει τα αντικείμενα στο ηλεκτρομαγνητικό φάσμα, θα τα κοιτάζει με τα κύματα βαρύτητας. Θα μπορούμε να δούμε τα πράγματα με έναν εντελώς διαφορετικό τρόπο. Θα μας βοηθήσει να καταλάβουμε τι συμβαίνει όταν οι μαύρες τρύπες εμπίπτουν η μια σε μια άλλη», σημειώνει ο κ. Φερέιρα. Πρακτικά αυτό σημαίνει ότι οι ακτίνες Χ και τα ραδιοκύματα δεν θα είναι τα μόνα εργαλεία που θα έχουμε για να ανακαλύπτουμε παράξενα πράγματα.\nΕδώ και μήνες οι φήμες\nΟι φήμες ότι η ομάδα LIGO έχει εντοπίσει βαρυτικά κύματα κυκλοφορούν στις κοινότητες των αστροφυσικών εδώ και μήνες. Ωστόσο, πολλοί ερευνητές ήταν επιφυλακτικοί και φοβούνταν ότι οι φήμες ήταν αποτέλεσμα λανθασμένων ενδείξεων.\nΟ ερευνητής του Πανεπιστήμιου του Μπέρμιγχαμ, Αλμπέρτο Σεσάνα, παραδέχεται πως δεν υπάρχει άλλος τρόπος να αποδειχθεί η αλήθεια των ισχυρισμών από τις ενδείξεις των μηχανημάτων που διαθέτει η συγκεκριμένη ομάδα. Αυτό δημιουργεί ένα πρόβλημα, από την άλλη, ο Σεσάνα δείχνει σίγουρος ότι υπάρχουν σαφείς και ισχυρές ενδείξεις.\nΗ αλήθεια είναι ότι έχουν υπάρξει παλαιότερα κι άλλες ανακοινώσεις γύρω από την ύπαρξη βαρυτικών κυμάτων. Το 2014, ερευνητές του πειράματος Bicep2 υποστήριξαν ότι είχαν βρει ενδείξεις για βαρυτικά κύματα από το Big Bang, αλλά περαιτέρω ανάλυση από άλλες ομάδες έδειξαν ότι τα σήματα που έλαβαν δεν ήταν τα σωστά.\nΟ Ούλντριχ Σπερχέικ, θεωρητικός στο Πανεπιστήμιο του Κέμπριτζ που μελετά πώς τα βαρυτικά κύματα δημιουργούνται από τις μαύρες τρύπες, παραδέχθηκε πως υπάρχει έντονη αναμονή για τις ανακοινώσεις. Ο Μάρτιν Χέντρι του Πανεπιστημίου της Γλασκώβης και μέλος της ομάδας LIGO δεν άνοιξε τα χαρτιά του γύρω από τι θα περιλαμβάνουν οι ανακοινώσεις της προσεχούς Πέμπτης παρατείνοντας ακόμη περισσότερο το μυστήριο.\nKι όμως, ήρθαμε στο Σύμπαν από καθαρή σύμπτωση!\nΟι μεγάλες αρχαιολογικές ανακαλύψεις του 2015


Όταν τελείωσε, συνειδητοποίησα πως με είχε βιάσει. Ό,τι και αν του είπα αυτός δεν σταμάτησε. Όπως και να του είπα ότι δεν επιθυμώ αυτή την συνεύρεση δεν το άκουσε. Και τελικά είχα γίνει θύμα. Όταν σηκώθηκε από πάνω μου, έφυγα γρήγορα. Ανέβηκα στο δωμάτιο μου, η συναθλήτρια μου κοιμόταν. Έκανα μπάνιο, ένιωθα τόσο βρώμικη. Ήθελα να βγάλω τη σάρκα από πάνω. Ένιωθα ντροπιασμένη, πληγωμένη, μόνη, αδικημένη και πολύ θυμωμένη που δεν είχα αντιδράσει, που δεν είχα βάλει τις φωνές, που δεν τον είχα διώξει χτυπώντας τον με όλη μου την δύναμη. Είχε όμως γίνει.


Τελευταία ενημέρωση : Παρασκευή, 29/01/2016\nΤο αθλητικό πρόγραμμα της ΓΣΑ παρέχει υψηλού επιπέδου εκγύμναση κι αθλητική παιδεία και πρωτοστατεί τόσο στη συνάντηση των δυο πολιτισμών (Ελλάδας- Γερμανίας) όσο και στη συνάντηση του σχολείου μας με άλλα σχολεία.\nΜε τη διδασκαλία του μαθήματος σε μεικτά τμήματα (ομάδες αποτελούμενες από μαθητές διαφορετικών τμημάτων) δημιουργούνται μεταξύ των παιδιών φιλικοί δεσμοί, οι οποίοι ενισχύονται και με τις απογευματινές αθλητικές δραστηριότητες.\nΣτους απογευματινούς αθλητικούς ομίλους εργασίας συμμετέχουν κάθε σχολικό έτος περίπου 300 μαθητές. Απ’ αυτούς επιλέγονται οι μαθητές με τις καλύτερες επιδόσεις, οι οποίοι εκπροσωπούν το σχολείο σε διάφορες αθλητικές δραστηριότητες όπως είναι τα πρωταθλήματα που διοργανώνει το Υπουργείο Παιδείας, το ΑΣΙΣ (Αθλητικές συναντήσεις μεταξύ των ιδιωτικών σχολείων), οι καλλιτεχνικές χορευτικές παραστάσεις και τα ενδοσχολικά πρωταθλήματα.\nΑποκορύφωμα των αθλητικών αυτών δραστηριοτήτων είναι οι συναντήσεις που πραγματοποιούνται με τους μαθητές της Γερμανικής Σχολής Θεσσαλονίκης αλλά και άλλες σημαντικές αθλητικές διοργανώσεις που εμπλουτίζουν το αθλητικό μας πρόγραμμα.\nΗ ανταλλαγή με τη Γερμανική Σχολή Θεσσαλονίκης πραγματοποιείται δύο φορές το χρόνο -στη Θεσσαλονίκη και στην Αθήνα- και συμμετέχουν οι αντιπροσωπευτικές ομάδες της καλαθοσφαίρισης, της πετοσφαίρισης και του ποδόσφαιρου (αγόρια και κορίτσια).\nΆλλη μια επιτυχημένη διοργάνωση του τομέα της Φυσικής Αγωγής του σχολείου μας θεωρείται χωρίς αμφιβολία η πενθήμερη εκπαιδευτική εκδρομή που πραγματοποιείται στον Παρνασσό, όπου τα παιδιά της Β’ Γυμνασίου διδάσκονται το άθλημα της χιονοδρομίας.\nΕπίσης αθλητική παράδοση στο σχολείο μας αποτελεί και ο θεσμός του αθλητή – αθλήτριας της χρονιάς. Κάθε χρόνο όλοι οι καθηγητές της Φυσικής Αγωγής του πρωινού και του απογευματινού προγράμματος αποφασίζουν με ψηφοφορία - θέτοντας ως κριτήρια τόσο τις αθλητικές επιδόσεις όσο και την αγωνιστική και σχολική συμπεριφορά και το ήθος- τους δύο κορυφαίους μαθητές-αθλητές. Έναν αθλητή και μια αθλήτρια. Η βράβευσή τους είναι μια από τις σημαντικότερες στιγμές της σχολικής ζωής κάθε χρόνο.\nΓνωρίζοντας τις ανάγκες και τις απαιτήσεις της σύγχρονης εκπαίδευσης κι έχοντας στη διάθεσή του άριστο αθλητικό εξοπλισμό, ο τομέας Φυσικής Αγωγής προσπαθεί να συμβάλλει μέσω των ευχάριστων κι ωφέλιμων προγραμμάτων του στη διαμόρφωση της προσωπικότητας και του χαρακτήρα των παιδιών.\nΤέλος προσπαθεί να υλοποιήσει ένα ξεχωριστό σκοπό, τη «Δια Βίου Άσκηση», δηλαδή να στρέψει την προσοχή των μαθητών στη φροντίδα για την ποιότητα της ζωής, για την πρόληψη των τραυματισμών και για την ενίσχυση της φυσικής και ψυχικής υγείας.


##### Ιστοσελίδες γνωριμιών βόρειο Κολοράντο – Χρονολόγηση Της Ηλικίας Τους Νόμους Στο Κολοράντο.\nΡαντεβού με άλλες κουλτούρες δωρεάν dating ιστοσελίδες όχι πιστωτικές κάρτες. Ff λόγω. Scene Dating Sites. Δωρεάν online dating, λονδίνο speed dating εκδηλώσεις στη βόρεια ιρλανδία. Πόσα χρήματα μπορείτε να κάνετε από μια ιστοσελίδα ιστοσελίδες γνωριμιών βόρειο Κολοράντο τι κάνετε όταν σας. Ιστοσελίδες γνωριμιών βόρειο Κολοράντο ιστοσελίδα γνωριμιών ψάρια στη θάλασσα δωρεάν lal kitab το.\nPersona 4 χρονολογείται yosuke πώς είναι η χρονολόγηση σκηνή στο σιάτλ. Buzzfeed γένια. Βρείτε κρυμμένα προφίλ σε ιστοσελίδες γνωριμιών ηνωμένο βασίλειο.\nOnline dating πορεία. Σε απευθείας σύνδεση παντρολογήματα με το. Ραντεβού το τελωνείο στη βόρεια κορέα παραδείγματα των γνωριμιών. Ταχύτητα χρονολόγηση aurora του κολοράντο. Cayman που χρονολογείται ιστοσελίδα πώς να ξέρω πότε να αρχίσω να βγαίνω. Λίστα ιστότοποι γνωριμιών βόρειο σέλας ραντεβού. Εβραϊκή ταχύτητα που χρονολογείται στο βόρειο λονδίνο μαύρο αγαμία ραντεβού, τρανς γυναίκα που χρονολογείται συμβουλές.\nΚαλό dating ιστοσελίδες για δωρεάν 8 λεπτά χρονολογείται βόρειο nj casual dating sites. Ταχύτητα Dating πρώην πεθερά κολοράντο cafe nj, δεξαμενή προπανίου.\nΕγκεφαλική παράλυση που χρονολογείται ιστοσελίδα ιστοσελίδες γνωριμιών βόρειο Κολοράντο γάντζο. Δισεκατομμυριούχος dating sites, καλύτερη εισαγωγή σε ιστοσελίδα γνωριμιών. Δωρεάν online dating, κολοράντο. Δωρεάν διεθνές site γνωριμιών victoria π. Στρατιωτική singles dating ιστοσελίδες, θηλυκό ψυχοπαθείς που.\nΧρονολόγηση προπονητής κολοράντο σπρινγκς δωρεάν dating site στρατό.\nBodybuilders που χρονολογείται ιστοσελίδα πνευματώδης γραμμές το θέμα για online dating. Χρονολογείται στο williston, βόρεια ντακότα. Dating Ιστοσελίδες Μπαρμπάντος, Mcgill Ιστοσελίδα Γνωριμιών.\nΑπέρριψε με ραντεβού, dating ιστοσελίδες παρόμοια με ετικέτα βγαίνεις με έναν άντρα. Καλή ιστοσελίδα γνωριμιών πρωτοσέλιδα για παιδιά. Γραφείο γνωριμιών βόρεια ιρλανδία, η ψυχική ασθένεια dating site πώς. Ραντεβού στην τζέντα σαουδική αραβία εισαγωγή χρονολογείται ιστοσελίδα, βγαίνεις με κοσμήματα κούμπωμα. Κολοράντο σπρινγκς δωρεάν online dating, best dating site για τους. Singles dating υπηρεσίες περθ ινδία καλύτερο site γνωριμιών δωρεάν.\nWarwickshire ιστοσελίδα γνωριμιών. Κολοράντο christian dating site ραντεβού στη νάπολη, φλόριντα. Ιστοσελίδες γνωριμιών · καλύτερη σε απευθείας σύνδεση χρήματα κάνοντας τις Το καλύτερο που χρονολογούνται εφαρμογές και ιστοσελίδες για τους άνδρες. Ταχύτητα χρονολόγηση vail του κολοράντο, νότια αφρική χρονολογείται ιστοσελίδα χρονολόγηση σε απευθείας σύνδεση μανίλα. Το colorado dating νόμους, Δωρεάν online dating sites karnataka, η ζωή με.\nΧριστιανική Χρονολόγηση Βόρεια Ιρλανδία Δωρεάν collection. Χρονολογείται ιστοσελίδα boulder κολοράντο. Ιστοσελίδα γνωριμιών για bodybuilders χρονολόγηση φόρεμα μέχρι και makeover. Ταχύτητα χρονολόγηση raleigh, βόρεια καρολίνα.\nΔιαβάστε το Αγκίστρι Κρίστεν καλλόχαν σε απευθείας σύνδεση δωρεάν\nιστοσελίδες γνωριμιών βόρειο Κολοράντο7\nBest fitness dating sites ηνωμένο. Online dating app λήψη · Βόρεια μισισιπή ραντεβού · Δωρεάν dating sites στο ναϊρόμπι, κένυα Date. Δωρεάν καθολική ενιαία χρονολόγηση hull dating ιστοσελίδες. Η καρολάιν γραφείο γνωριμιών την καλύτερη ατάκα για την ταχύτητα χρονολόγηση. Τουρκική ιστοσελίδα γνωριμιών νιγηρίας ζάχαρη μούμια dating sites όταν βγαίνεις με.\nVail του κολοράντο ραντεβού, ηφαιστειακό βράχο ραδιομετρική χρονολόγηση. Ραντεβού το magic the gathering γρήγορο speed dating το colorado dating apps. Dating ιστοσελίδες για δωρεάν στη γερμανία new york times ομάδα που χρονολογείται χρονολογείται μετά την αποτοξίνωση. Δωρεάν online dating για τους πλούσιους γραφείο γνωριμιών perth wa smith. Tagged: Χρονολογείται ιστοσελίδα karnataka, Χρονολογείται στο portsmouth nh, τρινιντάντ.\nΙστοσελίδες Που Χρονολογείται Από Τις Ηπα. Sudbury ταχύτητα χρονολόγηση 50 ετών και χρονολόγηση. Ινδική Ελίτ Singles Dating Ταχύτητα χρονολόγηση σε pueblo κολοράντο. Βόειο υπηρεσίες γνωριμιών, περισσότερο από μια σύνδεση κουίζ.


ΜΠΟΡΑ ΕΙΝΑΙ ΘΑ ΠΕΡΑΣΕΙ - Let's wait until the storm passes: Ο Μανούσος ο λοστρόμος\nΜια στάση για τσιγάρο και μια γουλιά καφέ. Στο κέντρο ο λοστρόμος, ο Μανούσος...\nΜόλις μυρίστηκε τους χωροφυλάκους ο ληστοπειρατής Γιώργης της μαμής κι ο γιος του, ο Μιχάλης, σήκωσαν την άγκυρα κι όπου φύγει-φύγει. Παράτησαν μέσα στη θάλασσα τον πιτσιρίκο που έδενε τα βαρέλια με το απαγορευμένο φορτίο τους, ενώ κάποιοι ταλαίπωροι εργάτες, που τα τραβούσαν στη στεριά, βάλαν κι αυτοί φτερά στα πόδια τους. Μωρέ σιγά μην περίμεναν με σταυρωμένα χέρια να τους πιάσουν σε κείνο, το μάλλον φτωχό, κοντραμπάντο.\nΌμως να που έκαμαν τσακωτό ένα παληκαράκι αμούστακο, από εκείνα που πάλευαν μερόνυχτα μέσα στη θάλασσα και για μεροκάματο είχε μια κανίστρα λάδι!\nΤο όνομα του παιδιού ήταν Μανούσος Μαυρολέων, θυμόταν αυτή την ιστορία κι όταν την έλεγε γέλαγαν και τα μάτια του, τι κι αν έκατσε κάμποσο στην φυλακή της Κρήτης, τότε το αίμα έβραζε και εκείνες, οι λίγες μέρες στη στενή, δεν ήταν παρά μια ανάπαυλα από ένα ασταμάτητο ταξίδι μέσα στη θάλασσα.\nΓιατί ετούτος ο ναυτικός είχε διαλέξει το νερό, έτσι κι αλλιώς θα γινόταν θαλασσινός, από εκείνους που έχουν ένα μυστικό, πως τα βράχια κι οι στεριές δεν γνωρίζουν από τσαχπινιά, ούτε γητεύουν τους ανθρώπους.\nΓεννήθηκε στην Κάσο την αυγή του 1926, λίγες μέρες μετά από ένα τραγικό ναυάγιο, τότε είχε πνίγει ο θείος του, ο θρύλος καπετάν Νικόλας Ζαμαλής πάνω στην προσπάθεια του να σώσει δυο Ιταλούς φαντάρους μέσα από τα σιντρίμια του βυθισμένου καικιού του.\nΟ Μανούσος έφερε βόλτα πολλές φορές όλο τον πλανήτη και τις πιο πολλές μέσα σε Κασιώτικα βαπόρια, πέρασε 40 χρόνια μέσα στα νοτισμένα από την αρμύρα σίδερα και σα μιλούσε ένιωθες πως στη φούχτα του κρατούσε σφιχτά ολάκερο τον κόσμο.\nΉταν σε εκείνο το λιμάνι της Μπραζίλια, το Βιτόρια, όταν με αδειανά και ανοιχτά τα πέντε αμπάρια, τους έπιασε στον ύπνο και όρμησε ένα πελώριο κύμα, από εκείνα που δεν τα συναντάς κι αν τύχει να τα δεις, μα τότε εύχεσαι να προλάβεις, τουλάχιστον, να κάμεις την προσευχή σου.\nΜα ήταν σα μια πελώρια πολυκατοικία, το άτιμο δεν έβγαζε άχνα, έτσι πονηρό μόνο ερχόταν κατά πάνω τους και έδειχνε πόσο μικρός είναι ο άνθρωπος μπροστά στην απρόβλεπτη μάνα φύση.\nΚι όμως, έτσι βουβό, το κύμα πέρασε, το νερό ούτε που τους άγγιξε, μόνο χαράχτηκε και έμεινε πίσω από τις άκρες των ματιών τους.\nΛοιπόν άλλοι υπερηφανεύονται για τη γνώση που ξεσήκωσαν από βιβλία και δείχνουν με κομπασμό τα πτυχία μέσα στις σκαλιστές χρυσές κορνίζες, ο Μανούσος είχε βγάλει μέχρι την τρίτη δημοτικού στην Κάσο κι όμως όταν μιλά για τη θαλασσινή ζωή, για τα φορτηγά, τα λίμπερτυ και για τα πολύμηνα μπάρκα που είχαν τον ατελείωτο, τότε μένεις με το στόμα κρεμασμένο κι ολάνοιχτο!\nΜια φορά, θαρρώ πως μιλούσε για το Mount Othrys, ένα βαπόρι του Βιντιάδη, τότε τα μάτια του έκαμαν 30 μέρες για να πιάσουνε άκρη σε στεριά, εκεί πάνω στη κόψη του ουρανού με τη θάλασσα, εκεί είναι που ψήνονται οι άνθρωποι, αφού στέκονται γυμνοί μπροστά στους φόβους και τα θέλω τους. Με το καράβι να ανασαίνει άδολα και να περιμένει σα το πιο πιστό σκυλί το αφεντικό του να βγάλει τη ρότα της ζωής του.\nΤότε ήταν λοστρόμος και κάποτε έτυχε να πρωτοσυναντήσει τον εφοπλιστή στη μεγάλη σκάλα και εκείνος εντυπωσιάστηκε τόσο από τον άγνωστο ναυτικό που του έστειλε 25 λίρες ρεγάλο κι αυτό μονάχα γιατί το χέρι του Μανούσου δεν ντράπηκε, ούτε λάθεψε! Έσφιξε την παλάμη του Βιντιάδη σα να του 'λεγε:\n«όλοι εμείς οι ναυτικοί, εμείς που πάμε το καράβι είμαστε σα τα σίδερα ή σα τα άγρια κατράνια, δεν κάνουμε πίσω, δεν την αφήνουμε να κάμει εκείνη το κουμάντο. Είναι γυναίκα η θάλασσα και θα περάσει το δικό της, μα πάλι σα καλμάρει μας κάνει τη χάρη και ανοίγει, σα πονετική μάνα, τους πιο μεγάλους δρόμους. Να είσαι ήσυχος λοιπόν, εμείς δε θα λαθέψουμε».\nΤο North Page\nΟ Μανούσος ξεκίνησε από την Κάσο και δεν έμαθε τίποτε άλλο, παρά μονάχα τα σκληρά θαλασσινά μεροκάματα, όσοι τον γνώρισαν θυμούνται ότι ήταν ένας άντρας χτισμένος μέσα στη δουλειά, σκέτος μυς, άνθρωπος φτιαγμένος να παλεύει με την αρμύρα και τα σίδερα και ο ίδιος να μη λυγά!\nΠρώτα με το καΐκι του Γιώργη της Μαμής με εκείνα τα περίφημα κονταμπάντα του. Τη μια κουβαλούσαν λάδι και την άλλη δέρματα, καρφιά και ελαστικά, στο πιο συχνό δρομολόγιο ξεκινούσαν από τη Ρόδο και ταξίδευαν μέχρι τη Κύπρο. Κι ύστερα, αφού έβγαλε φυλλάδιο, έφερνε βόλτα τα Δωδεκάνησα κι όλα τα λιμάνια της Κρήτης, με καπετάνιο έναν άλλο σπουδαίο κασιώτη ναυτικό, τον Μαστροπαύλο.\nΣύντομα ανέβηκε κι αυτός στην φτωχομάνα, στον Πειραιά. Εκεί πολλά βράδια θα κοιμηθεί στραματσάδα, όπως πολλοί άλλοι Κασιώτες μέσα σε ένα καφενέ του λιμανιού και θα ξεκινήσει τα ταξίδια ως άμισθος υπεράριθμος πάνω σε Κασιώτικα βαπόρια. Ποτέ δεν ξέχασε ότι οι εφοπλιστές δεν ήταν απρόσωποι επιχειρηματίες, ήθελαν να βοηθήσουν τα παιδιά της Κάσου και έκαναν ότι περνούσε από το χέρι τους, πάντοτε με τη καρδιά τους ανοιχτή.\nΤραβερσάδα για το North Star\nΞεκίνησε με το φορτηγό «Μακεδονία» και την Άνοιξη του 1953 θα γνωρίζει το πιο μεγάλο και σίγουρο λιμάνι του, την Ειρήνη του. Το κορίτσι είχε χάσει την μητέρα της, έτσι πέρασαν τις βέρες του Αγίου Γεωργίου, μια βδομάδα μετά το Πάσχα κι αμέσως εκείνος έφυγε για ένα ακόμη ταξίδι του. Έναν χρόνο αργότερα θα παντρευτούν και από τότε έδεσαν τόσο σφιχτά που έγιναν ένα! Τότε ήταν λοστρόμος στο φορτηγό Μαρία Κουλουκουντή, ένα βαπόρι του εφοπλιστή Παπαδάκη, σε αυτό το φορτηγό δούλεψε έξι χρόνια και από λοστρόμος έφτασε μέχρι τη θέση του ανθυποπλοιάρχου. Αρκετά χρόνια αργότερα, αυτό το πλοίο είχε αλλάξει χέρια και το όνομα του ήταν "Captain George" μα στάθηκε άτυχο. Ήταν Νοέμβρης του 1962, όταν ναυάγησε στο Τρίγωνο των Βερμούδων.\nΣύρος, 19 Μαρτίου 1973, Marinnina\nΟ Μανούσος υπηρέτησε τα περισσότερα χρόνια του στο φορτηγό πλοίο Mariannina (IMO 5201154), του Κασιώτη εφοπλιστή Μανώλη Ν. Βιντιάδη.\nΕκεί μέσα έβγαλε εννιά ολόκληρα χρόνια, από το 1968 μέχρι το 1977, ήταν σαν κομμάτι από το σώμα και την ψυχή του βαποριού και στις άδειες του ένας άλλος σπουδαίος Κασιώτης ναυτικός, ο Νικόλαος Μαστροπαύλος έκανε τη βάρδια του, την 12-4 στη γέφυρα.\nΟ καπετάνιος Νικόλας Τσιπίδης δεν γίνεται να ξεχάσει τον Μανούσο, μετρά την τιμιότητα, το ήθος μα πάνω από όλα την απαράμιλλη ναυτοσύνη του. Παραδέχεται ότι από αυτούς τους δυο Κασιώτες, τον Μανούσο και τον Μαστροπαύλο, έμαθε την ουσία της τέχνης του, διδάχτηκε την ανθρωπιά και την εργατικότητα στη θάλασσα.\nΘυμάται ένα φόρτωμα στην Βιρμανία, ήταν στο λιμάνι της Γιανγκόν, γνωστή και ως Ρανγκούν, στην πρώην πρωτεύουσα της Μιανμάρ.\nΕκεί φόρτωναν ξυλεία, όταν κοντά στα 300 μέτρα από την πρύμνη του πλοίου πρόσεξαν μεγάλες φωτιές και αρκετό κόσμο γύρω τους, το πλήρωμα του καραβιού δεν έδωσε ιδιαίτερη σημασία. Οι μέρες περνούσαν όμως οι φωτιές δεν έσβηναν, σε ένα διάλειμμα ο καπετάν Νικόλας προσπαθούσε να διακρίνει πέρα μακριά, κάτι μέσα στην κάπνα και στις φλόγες, όταν ο Μανούσος του πέταξε πονηρά, σα να μυρίζει ψητό στα κάρβουνα, σαν σουβλάκι!\nΟι φωτιές δεν έσβηναν γιατί σε εκείνα τα μέρη της Ανατολής είναι Βουδιστές και έκαιγαν τους νεκρούς τους! Πολλές φορές μάλιστα μύριζε και πετρέλαιο, αυτό το χρησιμοποιούσαν και για να ολοκληρωθεί γρηγορότερα η καύση. Δίχως αστείο και χαμόγελο δεν γίνεται ζάφτι, δεν περνά η ζωή μας!\nΑυτός ο ναυτικός ήταν γεννημένος για τη θάλασσα.\n-Η δουλειά, αυτή ήταν που φοβόταν, που έτρεμε τον Μανούσο, επαναλαμβάνει με καμάρι ο καπετάνιος, μα δεν είναι ο μοναδικός. Ακόμη ένας ναυτικός που συνάντησε τον Κασιώτη σε 3 φορτηγά και μέσα από πολύμηνα και δύσκολα μπάρκα μιλά για τη ναυτοσύνη του. Ο καπετάν Μηνάς Τσουκαλάς, που πρωτοσυναντήθηκε με το Μανούσο στο Evgenia 1 (IMO 5368158), φορτηγό του εφοπλιστή Μάρκου, αργότερα αυτό το πλοίο ναυάγησε (1.2.1976) βόρεια του λιμανιού της Τζέντα.\nΟι δυο ναυτικοί έκαναν ένα φεγγάρι μαζί στο Marinnina και τελευταίο ήρθε το Mount Othrys (IMO 5252622) κι αυτό βαπόρι του εφοπλιστή Μάρκου.\nΑυτό ήταν και το τελευταίο φορτηγό που δούλεψε ο Μανούσος Μαυρολέων, αφού το 1981, έπειτα από καθαρή υπηρεσία 35 χρόνων, κυριολεκτικά μέσα στη θάλασσα, ολοκλήρωσε την καριέρα του. Από το 1977 είχε και το πρακτικό δίπλωμα πλοιάρχου, έτσι στα τελευταία ταξίδια του είχε την ειδικότητα του υποπλοιάρχου.\nΌταν κατέβαινε στο κατάστρωμα έτριζαν τα σίδερα και οι ναύτες ήξεραν πως δεν υπήρχε δουλειά που δεν μπορούσε να γίνει ή να αργοπορήσει.\nΣε ένα, από τα τελευταία ταξίδια, τον συνόδευε και η σύζυγος του Ειρήνη. Άνοιξη, αρχή της δεκαετίας του ´80 και το δρομολόγιο περνούσε από τη Νέα Ορλεάνη, εκείνη ανέβηκε στο φορτηγό Mount Othrys που τραβούσε βαρύ, φορτωμένο εμπόρευμα για τα λιμάνια του Καναδά.\nΔεν ήταν η πρώτη φορά για την Ειρήνη, που ήθελε ακόμη μια φορά να νιώσει τη δουλειά του ναυτικού, να καταλάβει τι περνά ο Μανούσος και για αυτό δεν ξεκολλούσε από το πλάι του.\nΜαζί στη γέφυρα, πλάι-πλάι στο τιμόνι, ακόμη και στην πιο γερή φορτούνα, σε εκείνες τις μοναδικές στιγμές που το βαπόρι και οι ναυτικοί μεταμορφώνονται, γίνονται όλα ένα με τη θάλασσα.\nΜα η Ειρήνη ήταν μαθημένη, είχε κουμαντάρει το δικό της θεόρατο βαπόρι κι αυτό γνώρισε άγριες θύελλες και κάτι κύματα βουνά. Όμως εκεί δεν έχει να δειλιάσεις ή να περιμένεις χέρια και ξενικές βοήθειες. Ο τίτλος της γυναίκας ναυτικού, μα και της μάνας που μεγαλώνει μοναχή τρεις γιούς, αυτά ξεπερνούν όλα τα γαλόνια και τα πιο λαμπερά παράσημα του πλανήτη. Και ετούτον όχι μόνο τον είχε κατακτήσει, μα τον είχε ξεπεράσει η Ειρήνη του!\nΟ Μανούσος διάλεγε και καθόταν σε μια ηλιόλουστη γωνιά της κουζίνας του σπιτιού τους, στον Άγιο Βασίλειο του Πειραιά, συχνά την έλεγε θερμοκήπιο. Εκεί έπινε σκέτο ελληνικό και έμοιαζε να χάνεται μέσα στο μπλε, όχι του ουρανού, μα της θάλασσας που την ένιωθες στο κορμί, τη μύριζες στη ψυχή του. Μέσα στο συρτάρι του, εκεί στα πιο ιδιαίτερα πράγματα του, κρατούσε φυλαγμένες ασπρόμαυρες φωτογραφίες, ζωντανές αναπνέουσες μνήμες από τα ατέλειωτα μπάρκα και τις πιο γλυκές στιγμές από τη φαμίλια του. Επίσης είχε φυλάξει ένα τεύχος του περιοδικού Κασιώτικου Παλμού με την Οσία Κασιάνη, μια φωτογραφία της εκκλησίας Παναγίας Μενετών Καρπάθου και όλα τα ναυτικά χαρτιά και τα διπλώματά του.\nΑποχαιρετίσαμε τον Μανούσο στις αρχές του Δεκέμβρη 2015, μα τέτοιοι ναυτικοί, σκέτα θεριά, όταν αποφασίσουν να φύγουν γίνονται ένα με τη θάλασσα, σα να τους θωρείς μέσα στον αφρό από ένα κύμα, να χαμογελούν και να θυμίζουν πως η ζωή, όπου και ναναι, θέλει να την πιάνεις από τα μαλλιά, να την τραβάς κοντά και να τη δένεις σφιχτά πάνω στο φθαρτό κορμί σου.\nΣτη λέξη λοστρόμος μια φωτογραφία του είναι αρκετή, μπορεί να περιγράψει τη σημαίνει ναυτοσύνη και αληθινά τίμιο και γερό κουμάντο, μέσα κι έξω από τη θάλασσα...\nΕτικέτες ΑΝΑΜΝΗΣΕΙΣ, ΑΝΘΡΩΠΙΝΕΣ ΙΣΤΟΡΙΕΣ, ΚΟΙΝΩΝΙΚΑ ΘΕΜΑΤΑ, ΝΑΥΤΙΛΙΑ


Oxbow FONOLL Marine - Δωρεάν Αποστολή στο Spartoo.gr ! - Τσάντες Σακίδια πλάτης 36,80 €\nΣακίδια πλάτης Oxbow\nΔεν είναι μια απλή υφασμάτινη τσάντα πλάτης: είναι ένα αξεσουάρ μόδας της μάρκας Oxbow! Αυτό το μοντέλο διαθέτει ένα μπλε χρώμα και με αυτό τραβάει όλη μας την προσοχή. Είναι βέβαιο πως θα δώσει άλλη διάσταση στο στυλ σας!\nΔεν υπάρχουν διαθέσιμες γνώμες για το Oxbow - FONOLL


Ημερήσιοι φακοί επαφής Αρχεία - Μακρυπόδης Οπτικά\nΔωρεάν αποστολή με παραγγελία άνω των 70 €\nΦακοί Επαφής Συνεχούς Χρήση\nΑρχική σελίδα Ημερήσιοι φακοί επαφής\nΗμερήσιοι φακοί επαφής (5 Προϊόντα)\nΕπιλογή Add to wishlist\nAcuvue Oasys 1-Day (30 φακοί)\nAqualens Refresh 1-Day\nDAILIES AQUA COMFORT PLUS 30+10 Δώρο\nBiotrue ONEday (30 φακοί)\n1-Day Acuvue Moist (30 φακοί)\nΛ. Μεσογείων 443,\nΑγ. Παρασκευή 15343\nΑυτός ο ιστότοπος χρησιμοποιεί cookie για να βελτιώσει την εμπειρία σας ενώ περιηγείστε στον ιστότοπο. Από αυτά, τα cookie που κατηγοριοποιούνται ως απαραίτητα αποθηκεύονται στο πρόγραμμα περιήγησής σας, καθώς είναι απαραίτητα για τη λειτουργία βασικών λειτουργιών του ιστότοπου. Χρησιμοποιούμε επίσης cookie τρίτων που μας βοηθούν να αναλύσουμε και να κατανοήσουμε πώς χρησιμοποιείτε αυτόν τον ιστότοπο. Αυτά τα cookies θα αποθηκευτούν στο πρόγραμμα περιήγησής σας μόνο με τη συγκατάθεσή σας. Έχετε επίσης την επιλογή να εξαιρεθείτε από αυτά τα cookie. Ωστόσο, η εξαίρεση από ορισμένα από αυτά τα cookies ενδέχεται να επηρεάσει την εμπειρία περιήγησής σας.


τα νέα της επικαιρότητας - περιοδικό ποικίλης ύλης: Τέλειο δέρμα σε 7 ημέρες\nΟ διάσημος δερματολόγος δρ. Murad υποστηρίζει πως όταν πίνουμε αρκετό νερό η επιδερμίδα μας γίνεται πιο λεία και απαλή.\nΑυτό συμβαίνει γιατί το δέρμα μας αποτελείται κατά 30% από νερό, οπότε όταν ο οργανισμός μας αφυδατώνεται το δέρμα γίνεται πιο τραχύ και χάνει την ελαστικότητα και τη ζωντάνια του.\nΕπομένως, γύρω στα 10 ποτήρια την ημέρα -σωστά κατανεμημένα μέσα στην ημέρα- είναι ιδανικά για μια λαμπερή επιδερμίδα, αλλά και για ένα υγιές σώμα! Η διαφορά στην όψη μας θα είναι αισθητή μέσα σε λίγες μόνο ημέρες, ενώ μετά από 4 εβδομάδες θα έχει τονωθεί και η κυκλοφορία του αίματος στο δέρμα, άρα και η οξυγόνωσή του.\nΣύμφωνα με τους δερματολόγους, ο ιδανικός καθαρισμός πρέπει απαραιτήτως να γίνεται πρωί και βράδυ: το πρωί για να απομακρύνουμε το σμήγμα, τα υπολείμματα της βραδινής κρέμας και τα βακτήρια που δημιουργούνται όταν κοιμόμαστε, το βράδυ για να αφαιρούμε το μέικ-απ, τη σκόνη και τους ρύπους της ημέρας.\nΔιαλέγουμε το κατάλληλο καθαριστικό προϊόν ανάλογα με τον τύπο της επιδερμίδας μας και το τοποθετούμε στον νιπτήρα, για να μας υπενθυμίζει αυτήν την πολύτιμη ρουτίνα.\nΤο γαλάκτωμα ταιριάζει κυρίως στην ξηρή και ευαίσθητη επιδερμίδα, τα αφρώδη καθαριστικά είναι κατάλληλα για τους υπόλοιπους τύπους, ενώ «το νερό καθαρισμού και ντεμακιγιάζ είναι ιδανικό για κάθε επιδερμίδα, εκτός από την πολύ ξηρή, λόγω της μικρής περιεκτικότητάς του σε ενυδατικά συστατικά, που σημαίνει ότι ίσως ξηράνει το ήδη ξηρό δέρμα», εξηγεί η δερματολόγος Βάλια Μουσάτου.\nΞεφορτωνόμαστε τα νεκρά κύτταρα, που κάνουν θαμπή την όψη μας, διώχνουμε το σμήγμα από τους πόρους και επιταχύνουμε την ανανέωση της επιδερμίδας. Ωστόσο, δεν το παρακάνουμε με τη συχνότητα της απολέπισης, γιατί μπορεί να τραυματίσουμε την επιδερμίδα.\nΑν αυτή είναι ανθεκτική, 3 φορές την εβδομάδα είναι αρκετές.\nΑν είναι ξηρή και ευαίσθητη, τότε 1 φορά στις 10 ημέρες είναι ό,τι πρέπει. Επίσης, αποφεύγουμε το απολεπιστικό με κόκκους και προτιμάμε μια μάσκα για βαθύ καθαρισμό που δεν χρειάζεται τρίψιμο.\nΑντί για σκραμπ, βουρτσίζουμε τη στεγνή επιδερμίδα μας με ένα βουρτσάκι ή την τρίβουμε με μια νωπή πετσέτα για 1-2΄, επιμένοντας στη ζώνη Τ (μύτη, μέτωπο) και στο πιγούνι.\nΟι πόροι καθαρίζουν σε βάθος, τα νεκρά κύτταρα φεύγουν, η επιδερμίδα γίνεται λεία και ομοιόμορφη.\nΜάλιστα, οι ειδικοί εξηγούν πως η λάμψη της επιδερμίδας οφείλεται στην επιφάνειά της: όσο πιο λεία και ομοιόμορφη είναι, τόσο πιο καλά ανακλάται το φως πάνω της, εξού και η φωτεινότητά της.\nΑκόμα κι αν είναι χειμώνας ή έχει συννεφιά, ακόμα κι αν το δέρμα μας είναι σκουρόχρωμο και ανθεκτικό, όταν βγαίνουμε από το σπίτι πρέπει να φοράμε απαραιτήτως αντιηλιακό και γυαλιά ηλίου.\nΈτσι, πολύ γρήγορα θα δούμε την όψη μας να γίνεται πιο λαμπερή, ενώ μακροπρόθεσμα προστατεύουμε το δέρμα μας από τη φωτογήρανση (κηλίδες, ρυτίδες, χαλάρωση).\n«Η λάμψη και η ενέργεια μιας υγιούς γυναίκας είναι η υπέρτατη ομορφιά, η μόνη που θα διαρκέσει», έχει πει η ηθοποιός Jane Fonda, και την πιστεύουμε, μιας και η πάλαι ποτέ βασίλισσα της αεροβικής, που κοντεύει τα 80, μοιάζει πολύ νεότερη.\nΗ γυμναστική βοηθά τον μεταβολισμό, διεγείρει τη λέμφο, διώχνει τις τοξίνες από το σώμα μέσω της εφίδρωσης, αυξάνει τις ενδορφίνες (τις ορμόνες της ευχαρίστησης) και ανακουφίζει από το άγχος.\nΕπιπλέον, τονώνει την κυκλοφορία του αίματος, θρέφει και οξυγονώνει τα κύτταρα, ενώ καταπολεμά και τις ελεύθερες ρίζες, που οξειδώνουν και καταστρέφουν τους ιστούς.\nΩστόσο, δεν χρειάζεται να τρέχουμε καθημερινά χιλιόμετρα προκειμένου να έχουμε όμορφη επιδερμίδα.\nΑκόμα και η ελάχιστη άσκηση, όπως 10΄ στρέτσινγκ κάθε πρωί, είναι ευεργετική.\n«Αν μας ενδιαφέρει να φαινόμαστε νεότεροι και ομορφότεροι, τότε 7-9 ώρες ύπνου είναι η εγγύηση για να το πετύχουμε», λέει ο Michael Breus, PhD και συγγραφέας του βιβλίου «Βeauty Sleep: Look Younger, Lose Weight, and Feel Great Through Better Sleep».\nΠράγματι, χάρη στον επαρκή ύπνο, οι μύες του προσώπου χαλαρώνουν, οι λεπτές γραμμές γίνονται πιο λείες, οι μαύροι κύκλοι μειώνονται και η έκφρασή μας φαίνεται πιο ξεκούραστη και λαμπερή.\nΕπιπλέον, τα κύτταρα ανανεώνονται, επιδιορθώνονται οι φθορές, αυξάνεται η παραγωγή του κολλαγόνου και ενισχύεται η κυκλοφορία του αίματος.\nΕπίσης, ο ύπνος εξουδετερώνει τη δράση της κορτιζόλης, της ορμόνης του στρες, και λειτουργεί καταπραϋντικά στις δερματοπάθειες.\nΤα οφέλη του ύπνου μάλιστα δεν σταματούν εδώ.\nΟι επαρκείς ώρες ύπνου έχουν συσχετιστεί με την καλύτερη ρύθμιση του βάρους, τη βελτίωση της διάθεσης και τη μακροζωία!\nΓια να εντείνουμε τα οφέλη του ύπνου, εφαρμόζουμε μετά τον καθαρισμό την κατάλληλη κρέμα νύχτας ή ένα σέρουμ ανάλογα με τις ανάγκες μας.\nΝα ένας κανόνας που όλοι ξέρουμε, αλλά ελάχιστοι τον εφαρμόζουμε.\nΑν μας είναι δύσκολο σε αυτήν τη φάση να υιοθετήσουμε μια ισορροπημένη διατροφή, πλούσια σε φρούτα, λαχανικά, ψάρια και γαλακτοκομικά, τότε ας προσπαθήσουμε απλώς να αποφεύγουμε τους πολλούς καφέδες, την υπερβολική ζάχαρη, το πολύ αλκοόλ, αλλά και το junk food.\nΌλα αυτά αφυδατώνουν το δέρμα, γερνούν τους ιστούς και ενίοτε προκαλούν σπυράκια, αφού, σύμφωνα με έρευνες, έχει φανεί ότι μπορεί να οδηγήσουν σε υπερέκκριση σμήγματος.\nΕτικέτες γυναίκα, δέρμα, ομορφιά